pythainlp/thai-wiki-dataset-v4 huggingface dataset:
ไพรซ์วอเทอร์เฮาส์คูเปอส์

ไพรซ์วอเทอร์เฮาส์คูเปอส์ หรือ พีดับบลิวซี  เป็นหนึ่งในบริษัทตรวจสอบบัญชีสี่แห่งที่ใหญ่ที่สุดในโลกควบคู่กับ ดีลอยต์ทูชโทมัตสุ เอินส์ท แอนด์ ยัง และ เคพีเอ็มจี นอกจากการตรวจสอบบัญชีแล้ว ยังมีอีกหลากหลายบริการตั้งแต่การเป็นที่ปรึกษาภาษีอากร การจัด ซื้อ การจัดหาทรัพยากรบุคคล การให้บริการด้านเทคโนโลยี และอสังหาริมทรัพย์ ซึ่งเป็นการให้บริการในลักษณะการจัดหาจากภายนอก ให้แก่ลูกค้าองค์กร นอกจากนี้ ยังให้บริการที่ปรึกษาการเงินและการบริหารการประกันภัยอีกด้วย มีฐานประกอบการอยู่ในกรุงลอนดอน มีพนักงาน ประมาณ 184,000 คน และสำนักงานราว 757 แห่งใน 157 ประเทศทั่วโลก
เธอราพี?

เธอราพี?  เป็นวงดนตรีอัลเทอร์เนทีฟเมทัลจากไอร์แลนด์เหนือ เริ่มก่อตั้งวงในปี 1989 โดย แอนดี้ แครนส์ (กีตาร์/ร้องนำ) จากบาลลี่แคลร์ และ ไฟว์ อิววิง (กลอง/ร้องนำ) จากลานด์ ไอร์แลนด์เหนือ ต่อมา ไมเคิล แม็กคีย์แกน มือเบส จากลานด์ได้เข้ามาร่วมวง
ปฏิกิริยาลูกโซ่นิวเคลียร์

ปฏิกิริยาลูกโซ่นิวเคลียร์  เกิดขึ้นเมื่อปฏิกิริยานิวเคลียร์หนึ่งทำให้เกิดปฏิกิริยานิวเคลียร์อื่นต่อไปอีก นำไปสู่การเพิ่มจำนวนตนเองของปฏิกิริยาเหล่านี้อย่างต่อเนื่อง ปฏิกิริยานิวเคลียร์หนึ่ง ๆ อาจเป็นฟิชชันของไอโซโทปหนัก (เช่น ยูเรเนียม 235) หรือฟิวชั่นของไอโซโทปเบา (เช่น ดิวทีเรียมหรือทริเทียม) ปฏิกิริยาลูกโซ่นิวเคลียร์จะปลดปล่อยพลังงานออกมามากกว่าปฏิกิริยาเคมีหลายล้านเท่า
โลหะมีสกุล

โลหะมีสกุล หรือ โลหะมีตระกูล  เป็นกลุ่มโลหะหรือกลุ่มธาตุโลหะ ธาตุเดี่ยวหรือผสม ในธรรมชาติจะไม่ทำปฏิกิริยาหรือทำปฏิกิริยากับสภาพแวดล้อมที่มีความชื้นได้ยาก ทนทานต่อการกัดกร่อน ส่วนใหญ่เป็นโลหะมีค่า เช่น ทองคำ แพลทินัม โรเดียม 
 อย่างไรก็ตามมีโลหะบางชนิดมีคุณสมบัติทนต่อการกัดกร่อนแต่ไม่นับเป็นโลหะมีสกุล เช่น ไททาเนียม ไนโอเบียม แทนทาลัม
แกรนด์ดยุก

แกรนด์ดยุก หรือแกรนด์ดุ๊ก  ถ้าเป็นสตรีเรียกว่าแกรนด์ดัชเชส เป็นฐานันดรศักดิ์ในยุโรปตะวันตกโดยเฉพาะในกลุ่มประเทศเจอร์แมนิกเพื่อหมายถึงประมุขในระดับมณฑล มีศักดิ์ต่ำกว่าพระราชาแต่สูงกว่าดยุก แกรนด์ดยุกยังใช้ในหลายภาษา เช่น ภาษาอังกฤษและภาษาฝรั่งเศส เพื่อหมายถึงแกรนด์พรินซ์ เพราะภาษาเหล่านี้ใช้ศัพท์ prince หมายถึงทั้งเจ้าชายราชนิกุลและเจ้าผู้ครองนครเหมือนกัน ขณะที่ภาษาเยอรมันเรียกเจ้าชายราชนิกุลว่า Prinz และเรียกเจ้าชายผู้ครองนครว่า Fürst เขตปกครองของแกรนด์ดยุกเรียกว่าราชรัฐชั้นแกรนด์ดัชชี ในอดีตดินแดนในปกครองของแกรนด์ดยุกหรือแกรนด์ดัชเชสคือ ราชรัฐฟินแลนด์กับแกรนด์ดัชชีลิทัวเนีย ซึ่งปัจจุบันเหลืออยู่เพียงแห่งเดียวในโลก คือ ราชรัฐลักเซมเบิร์กซึ่งมีแกรนด์ดยุคอ็องรีที่ 1 เป็นเจ้าผู้ครองราชรัฐ
แกรนด์ดยุก หรือ แกรนด์ดุ๊ก (อังกฤษ: Grand Duke) เป็นฐานันดรศักดิ์ในยุโรปตะวันตก โดยเฉพาะในกลุ่มประเทศเจอร์แมนิก ใช้เรียกประมุขในระดับมณฑล มีศักดิ์ต่ำกว่าพระราชาแต่สูงกว่าดยุก สำหรับสตรีใช้คำว่า แกรนด์ดัชเชส (Grand Duchess) คำนี้ยังใช้ในภาษาอังกฤษและภาษาฝรั่งเศสเพื่อหมายถึงแกรนด์พรินซ์ เนื่องจากคำว่า prince ในสองภาษานี้ครอบคลุมทั้งเจ้าชายราชนิกุลและเจ้าผู้ครองนคร ขณะที่ภาษาเยอรมันจะแยกความหมายโดยใช้คำว่า Prinz สำหรับเจ้าชายราชนิกุล และ Fürst สำหรับเจ้าชายผู้ครองนคร เขตปกครองของแกรนด์ดยุกเรียกว่า ราชรัฐชั้นแกรนด์ดัชชี (Grand Duchy) ในอดีต ดินแดนที่ปกครองโดยแกรนด์ดยุกหรือแกรนด์ดัชเชส ได้แก่ ราชรัฐฟินแลนด์และราชรัฐลิทัวเนีย ปัจจุบันเหลือเพียงราชรัฐลักเซมเบิร์ก ซึ่งมีแกรนด์ดยุคอ็องรีที่ 1 เป็นเจ้าผู้ครองราชรัฐ
น้ำตกสะปัน

น้ำตกสะปัน เป็นน้ำตกที่อยู่ในเขตอุทยานแห่งชาติขุนน่าน ภายในบริเวณหมู่บ้านสะปัน อำเภอบ่อเกลือ จังหวัดน่าน น้ำตกเกิดจากลำน้ำสะปัน เป็นน้ำตกขนาดกลาง มี 3 ชั้นใหญ่ ความสูงของน้ำตกชั้นที่ 1, 2, และ 3 สูงประมาณ 3, 5, 6, เมตร ตามลำดับ โดยชั้นที่ 3 มีลักษณะเป็นสายน้ำไหลจากหน้าผา 2 สาย ลงสู่แอ่งน้ำเบื้องล่าง น้ำตกสะปันมีน้ำไหลตลอดทั้งปีและมีความสวยงามตามธรรมชาติ สภาพป่าไม้บริเวณน้ำตกมีความร่มรื่นร่มเย็น สมบูรณ์สวยงามมาก 
การเดินทาง.
น้ำตกสะพานอยู่ห่างจากอำเภอบ่อเกลือประมาณ 10 กิโลเมตร การเดินทางใช้เส้นทางสายบ่อเกลือ-เฉลิมพระเกียรติ ไปตามทางหลวงหมายเลข 1081 จากถนนใหญ่ เลี้ยวขวาเข้าหมู่บ้านสะพาน ขับต่อไปประมาณ 2 กิโลเมตร สังเกตป้ายบอกทางไปยังลานจอดรถ จากลานจอดรถ เดินเพียง 100 เมตรก็จะถึงน้ำตก
รัฐบาลปฏิวัติชั่วคราวสาธารณรัฐเวียดนามใต้

รัฐบาลปฏิวัติชั่วคราวสาธารณรัฐเวียดนามใต้  เป็นรัฐบาลใต้ดินซึ่งจัดตั้งขึ้นเมื่อวันที่ 8 มิถุนายน พ.ศ. 2512 เพื่อต่อต้านรัฐบาลของประธานาธิบดี เหงียน วัน เทียว แห่งสาธารณรัฐเวียดนาม (เวียดนามใต้) การก่อตั้งรัฐบาลดังกล่าวเกิดขึ้นจากการร่วมมือกันของแนวร่วมปลดปล่อยแห่งชาติเวียดนามใต้ (เวียดกง) และขบวนการเคลื่อนไหวทางการเมืองขนาดเล็กต่าง ๆ อีกจำนวนมาก
รัฐบาลปฏิวัติเฉพาะกาลแห่งสาธารณรัฐเวียดนามใต้ได้รับการยอมรับในฐานะรัฐบาลโดยชอบธรรมของเวียดนามใต้จากรัฐคอมมิวนิสต์ส่วนมาก และได้ลงนามในสนธิสัญญาปารีส ค.ศ. 1973 ในฐานะพรรคการเมืองเอกเทศ และได้เป็นรัฐบาลเฉพาะกาลของเวียดนามใต้อย่างแท้จริงหลังจากความพ่ายแพ้ทางการทหารของกองทัพเวียดนามใต้ในวันที่ 30 เมษายน พ.ศ. 2518 และต่อมาในวันที่ 2 กรกฎาคม พ.ศ. 2519 รัฐบาลชุดดังกล่าวและเวียดนามเหนือได้รวมตัวกันเพื่อจัดตั้งประเทศเวียดนามอันเป็นเอกภาพในชื่อสาธารณรัฐสังคมนิยมเวียดนาม
มาจนถึงปัจจุบัน
ดือกัมลา ดือฟรียา

ดือกัมลา ดือฟรียา  มีความหมายว่า "เก่าแก่ เป็นไท" เป็นชื่อของเพลงชาติโดยพฤตินัยของประเทศสวีเดน เดิมเพลงนี้มีชื่อว่า "ซ็องทิลนูเดิน"  หมายถึง "เพลงแห่งแดนเหนือ ชื่อของเพลงที่ใช้อยู่ในปัจจุบันนี้มีที่มากจากบทร้องวรรคแรกของเพลง
ประวัติ.
แม้รัฐธรรมนูญแห่งราชอาณาจักรสวีเดนจะมิได้กล่าวถึงเพลงชาติ แต่เพลง "ดือกัมลา ดือฟรียา" ก็เป็นที่ยอมรับโดยทั่วไป และถูกใช้ในโอกาสทางการต่างๆ เช่น การแข่งขันกีฬา เพลงนี้เริ่มเป็นที่ยอมรับครั้งแรกในฐานะเพลงปลุกใจให้รักชาติในช่วงคริสต์ทศวรรษที่ 1890 และประเด็นเกี่ยวกับสถานะของเพลงดังกล่าวก็เป็นที่ถกเถียงตั้งแต่ยุคนั้นจนถึงช่วงคริสต์ทศวรรษที่ 1930 ในปี ค.ศ. 1938 บริษัทวิทยุกระจายเสียงสาธารณะสวีเดน ("Sveriges Radio") ได้เริ่มบรรเลงเพลงดังกล่าวในช่วงที่ยุติการออกอากาศในเวลาเย็น ซึ่งเป็นจุดเริ่มต้นที่ทำให้เพลง "ดือกัมลา ดือฟรียา" มีสถานะเป็นเพลงชาติสวีเดนโดยพฤตินัยนับตั้งแต่นั้นเป็นต้นมา
บทร้องต้นฉบับของเพลง "ดือกัมลา ดือฟรียา" ถูกแต่งขึ้นโดย ริชาร์ด ดีเบค (Richard Dybeck) เมื่อ ค.ศ. 1844 ส่วนทำนองเพลงนั้นเรียบเรียงจากเพลงพื้นเมืองของวาสต์แมนแลนด์ (Västmanland) โดย เอ็ดวิน คาลส์เต็นอุส (Edvin Kallstenius) เดิมดีเบ็ดแต่งบทเริ่มต้นไว้ว่า "Du gamla, Du friska" (เก่าแก่, แข็งแกร่ง) แต่ในช่วงปลายคริสต์ทศวรรษที่ 1850 เขาจึงได้แก้ไขวรรคนี้ใหม่โดยส่วนตัวให้เป็น "Du gamla, Du fria" (เก่าแก่, เป็นไท) บทเพลงดังกล่าวได้มีการพิมพ์เผยแพร่ในหนังสือเพลงจำนวนมากและขับร้องด้วยวรรค "Du gamla, Du friska" แต่นักบวชผู้หนึ่งซึ่งรู้จักกับดีเบ็คได้มีโอกาสบอกนักร้องที่มีส่วนเกี่ยวข้องกับเพลงนี้มากที่สุด ซึ่งได้แก่ คารล์ เฟรดริค ลุนควิสต์ (Carl Fredrik Lundqvist) นักร้องโอเปรา ให้ทราบถึงการเปลี่ยนแปลงดังกล่าว เมื่อ ค.ศ. 1900 นับแต่นั้นมา บทร้องที่ขึ้นต้นด้วยคำว่า "Du gamla, Du friska" จึงไม่ปรากฏในหนังสือเพลงเล่มต่างๆ ที่พิมพ์ขึ้นในครั้งหลังๆ แต่มีการค้นพบว่าบันทึกเสียงของเพลงนี้เวอร์ชันหนึ่งใน ค.ศ. 1905 ยังคงร้องด้วยบทขึ้นต้น "Du gamla, Du friska"
ในช่วงต้นคริสต์ทศวรรษที่ 1900 คนส่วนมากมองว่าเพลงนี้ไม่เหมาะสมที่จะเป็นเพลงชาติของสวีเดน ในช่วงคริสต์ทศวรรษที่ 1890 เพลง "ดือกัมลา ดือฟรียา" ได้เริ่มตีพิมพ์ในในหนังสือเพลงต่างๆ โดยจัดอยู่ในประเภทเพลงปลุกใจ แต่เมื่อถึงช่วงปลายคริสต์ทศวรรษที่ 1920 เพลงนี้ก็ถูกตีพิมพ์ในหมวดหมู่ของ "เพลงพื้นเมือง" โดยปกติ ในปี ค.ศ. 1899 ได้มีการจัดประกวดเพื่อสรรหาเพลงชาติสวีเดนขึ้น แต่ไม่มีเพลงใดได้รับเลือกให้เป็นเพลงชาติ
คนองศึก วีระศักดิ์เล็ก

คนองศึก วีระศักดิ์เล็ก (1 เมษายน พ.ศ. 2530 –) เป็นนักมวยไทยชาวไทย จากจังหวัดอุบลราชธานี จากค่ายมวยวีระศักดิ์เล็กแฟร์เท็กซ์มวยไทยยิม และปัจจุบันเป็นแชมป์เอ็ม-วัน รุ่นเฟเธอร์เวท รวมถึงเป็นแชมป์โลกรุ่นไลท์เวทของสหพันธ์มวยไทยอาชีพโลก
ประวัติ.
ในช่วงต้น เขาเป็นนักมวยไทยเจ้าของตำแหน่งรุ่นซูเปอร์แบนตั้มเวทจากสนามมวยเวทีลุมพินี
วันที่ 16 ตุลาคม พ.ศ. 2548 ในรายการแข่งขันของสหพันธ์ออลเจแปนคิกบ็อกซิง เขาได้พบกับนาโอกิ มาเอดะ และถือเป็นการเปิดตัวครั้งแรกที่ประเทศญี่ปุ่น โดยเขาเป็นฝ่ายชนะน็อค ซึ่งเขาใช้ชื่อในการแข่งขันครั้งนั้นว่า คนองศึก แฟร์เท็กซ์
19 มีนาคม พ.ศ. 2549 ในรายการแข่งขันของสหพันธ์ออลเจแปนคิกบ็อกซิง เขาได้ดวลฝีมือกับเกนจิ ยามาโมโตะ ซึ่งเขาเป็นฝ่ายแพ้น็อคจากการถูกโจมตีเข้าทางด้านซ้ายของลำตัว
ในการแข่งขันรายการเอ็ม-วัน ซึ่งจัดขึ้นในวันที่ 3 มิถุนายน พ.ศ. 2550 เขาได้พบกับอากิระในรอบรองชนะเลิศ และเป็นฝ่ายชนะน็อคด้วยการชกหมัดตรงขวา ซึ่งเขาใช้ชื่อ คนองศึก วีระศักดิ์เล็ก ในการแข่งขันดังกล่าว
คนองศึกแข่งขันในสหพันธ์นิวเจแปนคิกบ็อกซิงเป็นครั้งแรกในวันที่ 23 พฤศจิกายน พ.ศ. 2550 โดยได้พบกับเท็ตสึยะ ยามาโตะ และเป็นฝ่ายชนะน็อคด้วยหมัดตรงซ้าย
วันที่ 5 กรกฎาคม พ.ศ. 2551 ได้มีการจัดรายการขึ้นที่อากาซากะ ซากาสึสแควร์ ในรายการ "เค-วัน เวิลด์แมกซ์ & ดรีม พรีเซ็นต์ อากาซากะไฟท์เฟสติวัล" เขาได้พบกับศิษย์ร่วมสำนักที่มีชื่อว่า วัลลพ วีระศักดิ์เล็ก โดยคนองศึกเป็นฝ่ายแพ้น็อคในการแข่งขัน
วันที่ 6 มิถุนายน พ.ศ. 2553 เขาได้ร่วมแข่งขันชิงแชมป์รุ่นไลท์เวทของสหพันธ์มวยไทยอาชีพโลก โดยได้พบกับมาซูดะ ฮิโรเสะ และเป็นฝ่ายชนะการตัดสิน 3-0
12 กันยายน พ.ศ. 2553 เขาได้พบกับ เอ็นโด ซาโตชิ ในรายการเอ็ม-วันรุ่นไลท์เวทของสหพันธ์มวยไทยอาชีพโลก ด้วยการเดิมพันชิงดับเบิลแชมป์ของรายการระดับโลก และเป็นฝ่ายชนะน็อคโดยใช้ศอกซ้ายจนชนะรายการเอ็ม-วัน ในรุ่นไลท์เวท
วันที่ 30 ธันวาคม พ.ศ. 2553 ที่รายการ เขาได้พบกับยามาโมโตะ เก็นคิ ซึ่งเป็นการต่อสู้ในกติกามวยไทย และกรรมการตัดสินให้คนองศึกเป็นฝ่ายชนะ 3-0
วันที่ 23 มกราคม พ.ศ. 2554 ในรายการหลักของสหพันธ์นิวเจแปนคิกบ็อกซิง เขาได้ชิงชัยกับราชาตะ และเป็นฝ่ายชนะโดยกรรมการตัดสิน 3-0
อีวาย

อีวาย หรือ เอินส์ทแอนด์ยัง  เป็นหนึ่งในบริษัทตรวจสอบบัญชีสี่แห่งที่ใหญ่ที่สุดในโลกควบคู่กับ ดีลอยต์ทูชโทมัตสุ ไพรซ์วอเทอร์เฮาส์คูเปอส์ และ เคพีเอ็มจี ให้บริการทั้งด้านการบัญชีและที่ปรึกษา ดังนี้ บริการสอบบัญชีและจัดทำบัญชี บริการที่ปรึกษาด้านการเงิน บัญชี และภาษีอากร บริการที่ปรึกษาทางธุรกิจและการจัดการ บริการวางแผนยุทธศาสตร์ และบริการบริหารความเสี่ยง โดยสำนักงานใหญ่ตั้งอยู่ในกรุงลอนดอน ประเทศอังกฤษ มีพนักงาน ประมาณ 152,000 คน และสำนักงานราว 670 แห่งใน 140 ประเทศทั่วโลก
ฟาทอม

ฟาทอม (ย่อว่า ftm) คือหน่วยวัดความยาวชนิดหนึ่งในระบบอังกฤษและระบบประเพณีสหรัฐอเมริกา มักนิยมใช้วัดความลึกของทะเล
หนึ่งฟาทอมยาว (ลึก) เท่ากับ 2 หลา (6 ฟุต หรือ 1.8288 เมตร) ขนาดของฟาทอมแตกต่างกันไปบ้างเล็กน้อยขึ้นอยู่กับว่า มันถูกนิยามให้ยาวเท่ากับหนึ่งในพันส่วนของหน่วยไมล์ทะเล หรือเป็นพหุคูณของหน่วยหลาแบบอังกฤษ แต่เดิมมีที่มาจากระยะห่างระหว่างสุดปลายนิ้วทั้งสองข้างเมื่อกางแขน ฟาทอมจึงมีความยาวแปรผันอยู่ระหว่าง 5–5½ ฟุต (1.5–1.7 เมตร)
ชื่อหน่วยฟาทอมมาจากภาษาอังกฤษเก่า fæðm แปลว่า แขนที่อ้าออกเพื่อโอบกอด หรือแขนทั้งสองที่กางออก ซึ่งต่อมาภาษาอังกฤษกลางก็กลายเป็น fathme
ตัวย่อของฟาทอมอาจพบแบบอื่นได้อีก เช่น f, fath, fm, fth, fthm
น้ำตกวังเปียน

น้ำตกวังเปียน หรือ น้ำตกห้วยโก๋น เป็นน้ำตกที่อยู่ในเขตหน่วยพิทักษ์อุทยานแห่งชาติดอยภูคา ที่ 1 (ห้วยโก๋น) บริเวณบ้านห้วยทรายขาว ตำบลห้วยโก๋น อำเภอเฉลิมพระเกียรติ จังหวัดน่าน เป็นน้ำตกที่มีขนาดใหญ่ สายน้ำตกจะไหลลดหลั่นเกิดเป็นหินปูนที่สวยงามดูคล้ายบันได แต่ละชั้นจะสวยงามแตกต่างกันไป บริเวณธารน้ำตกเต็มไปด้วยป่าหวาย ป่ากล้วย และพรรณไม้นานาพรรณ การชมน้ำตกสามารถเดินจากบริเวณล่างสุด ฝ่ากระแสน้ำที่ตกลงมาไปตามชั้นของเส้นทางน้ำตก จนถึงชั้นบนสุด จะพบถ้ำบนยอดเขาขนาดใหญ่ ซึ่งมีน้ำไหลออกมาจากปากถ้ำดังกล่าว แล้วไหลลงสู่ชั้นต่าง ๆ ของน้ำตก จนถึงชั้นล่างสุดลงสู่แม่น้ำน่าน
สภาพบรรยากาศโดยรอบจะร่มรื่นสวยงาม เขียวขจี มีหาดทรายและแอ่งน้ำขนาดใหญ่ เหมาะแก่การเล่นน้ำและพักผ่อนท่ามกลางธรรมชาติอย่างแท้จริง สามารถเดินทางมาท่องเที่ยวได้ตลอดทั้งปี โดยในฤดูฝนจะมีปริมาณน้ำมากและแม่น้ำน่านจะมีสีขุ่นแดง
การเดินทาง.
การเดินทางไปตามทางหลวงหมายเลข 1080 ถนนสายน่าน-ทุ่งช้าง ประมาณ 130 กิโลเมตร ถึงห้วยโก๋นต่อด้วยทางหลวงหมายเลข 1081 อีกประมาณ 7 กิโลเมตร สังเกตเห็นป้ายบอกแยกทางขวามือ ไปตามถนนลูกรังประมาณ 4 กิโลเมตร เส้นทางจะคดเคี้ยว ขรุขระ ควรใช้รถยนต์ที่มีสภาพดี ถึงที่พักรถต้องเดินทางต่อด้วยเท้าอีกประมาณ 2 กิโลเมตร
นาก (โลหะ)

นาก เป็นโลหะผสมที่เกิดจากการผสมระหว่าง ทองแดง ทองคำ และ เงิน ในประเทศไทยหรือกลุ่มประเทศแถบเอเชียตะวันออกเฉียงใต้นิยมนำมาทำเป็นเครื่องประดับ เช่น กำไล สร้อยคอ เข็มขัด มีสีแตกต่างกัน เรียกว่าสีนาก ขึ้นอยู่กับอัตราส่วนผสมของธาตุที่นำมาผสมกัน มีความแข็งแรงกว่าทองคำ ทนต่อการกัดกร่อน
โลหะผสมอื่น.
ในประเทศไทยและประเทศในแถบเอเชียตะวันออกเฉียงใต้ นอกจากทองคำที่นิยมทำเป็นเครื่องประดับแล้ว โลหะผสมต่าง ๆ ก็ได้รับความนิยมไม่แพ้กัน แต่เนื่องจากโลหะผสมบางชนิด มีส่วนประกอบที่เหมือนกัน หรือคล้ายคลึงกันมาก จะต่างกันก็ที่อัตราส่วนของโลหะต่าง ๆ ที่ใช้ในการผสมเท่านั้น
จึงเป็นปัญหาของผู้คนจำนวนไม่น้อย ที่ไม่สามารถแยกโลหะมีผสมเหล่านี้ออกได้ โลหะผสมที่มีลักษณะคล้ายกับนาก ยกตัวอย่างเช่น
พุซ อิน บู๊ทส์

พุซ อิน บู๊ทส์  เป็นภาพยนตร์คอมพิวเตอร์แอนิเมชันผจญภัย ที่ผลิตโดยดรีมเวิร์กสแอนิเมชัน กำกับโดย คริส มิลเลอร์ (ซึ่งกำกับ เชร็ค 3 ใน ค.ศ. 2007) ภาพยนตร์จัดฉายในโรงที่สหรัฐอเมริกาวันที่ 28 ตุลาคม ค.ศ. 2011 ในระบบ ดิจิตอล 3 มิติ และไอแมกซ์ 3 มิติ
ภาพยนตร์ชุดนี้เป็นภาคแยกพรีเควล ออกจากเฟรนไชส์เชร็ค โดยมีตัวละคร พุซ อิน บู๊ทส์ ออกผจญภัยในช่วงก่อนที่เขาจะปรากฏตัวใน เชร็ค 2 ในค.ศ. 2004 พร้อมด้วยเพื่อนสนิทของเขา ฮัมป์ตี้ ดัมป์ตี้ และ คิตตี้ ซอฟท์พอว์ ซึ่งพุซจะได้เผชิญกับแจ๊คและจิลซึ่งเป็นสองวายรายผู้ครอบครองเมล็ดถั่ว
เนื้อเรื่องย่อ.
เมื่อนานมาแล้ว ก่อนที่พุซ อิน บู๊ทส์ จะได้พบกับเชร็ค เขาได้กระทำการออกผจญภัยกับคิตตี้ ซอฟท์พอว์ ซึ่งเป็นแมวสาวที่ปราดเปรียว รวมถึง ฮัมป์ตี้ ดัมป์ตี้ ซึ่งเป็นผู้ทรงปัญญาประจำกลุ่ม แต่ก็มีสิ่งที่ก่อให้เกิดความโกลาหล เมื่อแจ๊คและจิลซึ่งเป็นพวกนอกกฎหมาย ได้ทำการขัดขวางมิให้พุซและพวกพ้องปฏิบัติการได้สำเร็จ ก่อนที่ความจริงบางอย่างที่พุซไม่เคยคาดคิดมาก่อนได้เปิดเผยขึ้นในเวลาต่อมา รวมถึงเหตุการณ์ได้นำพาให้พวกเขาต้องปกป้องทุกชีวิตในเมืองซาน ริคาร์โด ที่พวกเขาอาศัยอยู่นั่นเอง
การตอบรับ.
บ็อกซ์ออฟฟิศ.
ภาพยนตร์ทำรายได้ 149,260,504 ดอลลาร์สหรัฐในอเมริกาเหนือ และ 399,700,000 ดอลลาร์สหรัฐในประเทศอื่นๆ และทำรายได้ทั่วโลกรวม 548,960,504 ดอลาร์สหรัฐ ซึ่งเป็นภาพยนตร์ที่ทำรายได้สูงสุดเป็นอันดับที่สิบเอ็ดใน ค.ศ. 2011 และเป็นภาพยนตร์แอนิเมชันที่ทำรายได้สูงสุดเป็นอันดับสามถัดจาก "กังฟูแพนด้า 2" (665.7 ล้านดอลลาร์สหรัฐ) และ "สายลับสี่ล้อ ซิ่งสนั่นโลก" (559.9 ล้านดอลลาร์สหรัฐ)
รางวัล.
"พุซ อิน บู๊ทส์" ได้รับรางวัลชนะเลิศ
วิดีโอเกม.
พุซ อิน บู๊ทส์ ในฉบับวิดีโอเกมมีรูปแบบตามแบบฉบับภาพยนตร์ พัฒนาโดยบลิซเกมส์ และจัดจำหน่ายโดย THQ ในวันที่ 25 ตุลาคม ค.ศ. 2011 สำหรับระบบเอ็กซ์บอกซ์ 360, เพลย์สเตชัน 3, วี และนินเทนโด ดีเอส
แซลอแมทีเยชอฮ์

"แซลอเมชอฮ์"  หรือ "แซลอแมทีเยชอฮ์"  เป็นเพลงสรรเสริญพระบารมีและเพลงชาติของอิหร่านกอญัรใน ค.ศ. 1873 ถึง 1909 อาลแฟรด ฌ็อง บาติสต์ เลอแมร์นักดนตรีชาวฝรั่งเศส ประพันธ์ทำนองของเพลงนี้ใน ค.ศ. 1873 ตามพระราชกระแสรับสั่งของนอเซแรดดีน ชอฮ์ กอจอร์
ใน ค.ศ. 1909 หลังระบอบของโมแฮมแมด แอลี ชาฮ์ กอจอร์ล่มสลาย เพลงช่ตินี้จึงยกเลิกใช้งาน และหลังการขึ้นครองราชย์ของแอฮ์แมด ชอฮ์ใน ค.ศ. 1914 จึงมีการใช้เพลงแซลอแมทีเยโดว์เลตแอเลย์เฮอีรอนเป็นเพลงชาติอิหร่าน
โซรูเดชอแฮนชอฮีเยอีรอน

โซรูเดชอแฮนชอฮีเยอีรอน  หรืออีกชื่อว่า "ขอพระองค์ทรงพระเจริญ"  เป็นเพลงสรรเสริญพระบารมีของราชวงศ์ปาห์ลาวีตั้งแต่ ค.ศ. 1933 จนถูกยกเลิกหลังการปฏิวัติอิสลามอิหร่านใน ค.ศ. 1979 ทำนองโดยโมแฮมแมด แฮสซีม แอสแฟร์ (Mohamad Haschim Afsar) บทร้องโดย ร้อยโทดอวูด แนจมี โมแฆดแดม (Lieut. Davood Najmi Moghaddam) เนื้อหาของเพลงโดยรวมเป็นสรรเสริญถึงความกล้าหาญของจักรพรรดิแห่งราชวงศ์ปาห์ลาวี
แอร์บัสเฮลิคอปเตอร์

แอร์บัสเฮลิคอปเตอร์ หรือชื่อเดิม ยูโรคอปเตอร์ เป็นบริษัทในเครือของแอร์บัส ผู้ผลิตเฮลิคอปเตอร์รายใหญ่ที่สุดของโลกในจำนวนของรายได้ สำนักใหญ่ตั้งอยู่ภายในบริเวณท่าอากาศยานมาร์แซย์โพรว็องส์ ใกล้กับเมืองมาร์แซย์ ในประเทศฝรั่งเศส มีฐานผลิตหลักอยู่ที่ฝรั่งเศส เยอรมนี และสเปน
แฮปปี้ ฟีต 2

แฮปปี้ ฟีต 2  เป็นภาพยนตร์คอมพิวเตอร์แอนิเมชัน 3 มิติสำหรับครอบครัว กำกับโดย จอร์จ มิลเลอร์ และเคยร่วมกำกับในเพนกวินกลมปุ๊กลุกขึ้นมาเต้น ซึ่งเป็นภาคแรก โดยมี เอไลจาห์ วูด, โรบิน วิลเลียมส์, พิงก์, เอลิซาเบธ เดลี, โซเฟีย เวอการา และคอมมอน ร่วมงานผลิตที่ ซิดนีย์ ประเทศออสเตรเลีย ซึ่งทำการฉายรอบปฐมทัศน์ในอเมริกาเหนือวันที่ 18 พฤศจิกายน ค.ศ. 2011 ในระบบดิจิทัล 3 มิติ และไอแมกซ์ 3 มิติ ภาพยนตร์ชุดนี้ได้เปิดตัวมาพร้อมกับการ์ตูนสั้นของลูนี่ตูนส์ ในชื่อ "I Tawt I Taw a Puddy Tat" ที่นำแสดงโดย แมวซิลเวสเตอร์ กับ นกทวิตตี้ โดยภาพยนตร์ชุดนี้ได้อุทิศถึงความทรงจำที่มีต่อ สตีฟ เออร์วิน และ บริตทานี เมอร์ฟี
เนื้อเรื่องย่อ.
มัมเบิ้ล ซึ่งเป็นจ้าวแห่งการเต้นแท็ปได้พบว่า เอริค ซึ่งเป็นลูกชายของเขาเป็นโรคหวาดกลัวการเต้น โดยเอริคได้หลบหนีออกจากฝูงไป และได้พบกับสเวนซึ่งเป็นเพนกวินบินได้ (ผู้ซึ่งเปิดเผยความลับในภายหลังว่าตนเป็นนกพัฟฟิน) เหตุการณ์กลับเลวร้ายยิ่งขึ้น เมื่ออำนาจแห่งธรรมชาติที่ทรงพลังได้ทำให้ถิ่นอาศัยของมัมเบิ้ลต้องตกในสถาพปิดตายจากโลกภายนอก ช่วงนี้เอง ที่เอริคได้เริ่มเรียนรู้ถึงความกล้าหาญและอดทน ในขณะที่มัมเบิ้ลได้กระทำการระดมเหล่าเพนกวิน และสัตว์น้อยใหญ่นานาชนิด ตั้งแต่แมวน้ำเสือดาว ไปจนถึงแมวน้ำช้างร่างยักษ์ โดยมีกุ้งฝอยตัวเล็กรวมอยู่ด้วย เพื่อแก้ไขปัญหาทุกสิ่งที่เกิดขึ้น
การเปิดตัว.
บ็อกซ์ออฟฟิศ.
ภาพยนตร์ทำรายรับรวมที่ 64,006,466 ดอลลาร์สหรัฐในสหรัฐอเมริกา พร้อมกับในภูมิภาคอื่นที่ 86,000,000 ดอลลาร์สหรัฐ และทำรายรับรวมทั่วโลกที่ 150,403,134 ดอลลาร์สหรัฐ ในช่วงการเปิดตัวสุดสัปดาห์ "แฮปปี้ ฟีต 2" มีรายรับที่ 21,237,068 ดอลลาร์สหรัฐเมื่อครั้งที่จัดฉายในโรงภาพยนตร์ 3,606 แห่ง
การตลาด.
วิดีโอเกม.
"แฮปปี้ ฟีต 2: เดอะวิดีโอเกม" ได้รับการพัฒนาโดย KMM เกม ในระบบเพลย์สเตชัน 3, เอ็กซ์บอกซ์ 360 และวี ส่วนเวย์ฟอร์เวิร์ดเทคโนโลยีพัฒนาสำหรับเวอร์ชันนินเทนโด ทรีดีเอส และนินเทนโด ดีเอส
หมากรุกลูอิส

หมากรุกลูอิส  เป็นหนึ่งในหมากรุกที่มีชื่อเสียงที่สุดในช่วงศตวรรษที่ 12 ตัวหมากรุกหลายตัวทำจากงาของสิงโตทะเล มีรูปทั้งพระราชา พระราชินี บาทหลวง อัศวิน คาดว่าทำในนอร์เวย์ช่วงราวค.ศ.1150-1200 และมีผู้ค้นพบที่เกาะ ไอส์ ออฟ ลูอิส ในประเทศสกอตแลนด์ ช่วงปลายยุคค.ศ.1800 เพียง 78 ตัว ปัจจุบันถูกจัดแสดงอยู่ในพิพิธภัณฑ์อังกฤษในกรุงลอนดอน ประเทศอังกฤษ 67 ตัว และในพิพิธภัณฑ์แห่งชาติสกอตแลนด์ ในเมืองเอดินเบอระ ประเทศสกอตแลนด์ อีก 11 ตัว 
ประวัติ.
หมากรุกลูอิสคาดว่าน่าจะทำในประเทศนอร์เวย์ ในช่วงศตวรรษที่ 12 ตัวหมากรุกหลายตัวทำจากงาของสิงโตทะเลและมีเพียงบางส่วนที่ทำจากฟันปลาวาฬ เท่าที่ค้นพบล่าสุดเมื่อปีค.ศ. 1838 มีพระราชา 8 ตัว พระราชินี 8 ตัว บาทหลวง 8 ตัว อัศวิน 16 ตัว เรือ 12 ตัว และ เบี้ย 19 ตัว ความสูงของเบี้ยอยู่ที่ 3.5 ถึง 5.8 เซนติเมตร ส่วนพระราชาและพระราชินีมีความสูงอยู่ที่ 7 ถึง 10.2 เซนติเมตร หมากรุกมีลักษณะตาโปนและการแสดงออกทางสีหน้าที่โศกเศร้าและมีความเชื่อกันอย่างกว้างขวางว่าหมากรุกรูอิสใช้เล่นในกระดานสีแดงและสีขาวซึ่งต่างจากปัจจุบันที้เล่นบนกระดานสีดำและสีขาว ปัจจุบันพิพิธภัณฑ์อังกฤษในกรุงลอนดอนมีพระราชา 6 ตัว พระราชินี 5 ตัว บาทหลวง 13 ตัว อัศวิน 14 ตัว เรือ 10 ตัว และ เบี้ย 19 ตัว
ส่วนพิพิธภัณฑ์แห่งชาติสกอตแลนด์ ในเมืองเอดินเบอระมีพระราชา 2 ตัว พระราชินี 3 ตัว บาทหลวง 3 ตัว อัศวิน 1 ตัว และเรือ 2 ตัว
กองทัพบกปากีสถาน

กองทัพบกปากีสถาน("Pak Fauj") เป็นกองทัพบกของประเทศปากีสถานสถาปนาขึ้นหลังจากที่ปากีสถานแยกตัวออกจากอินเดียในปี ค.ศ.1947 ได้สถาปนาขึ้นเมื่อ 14 สิงหาคม ค.ศ. 1947 ในปัจจุบันกองทัพปากีสถานมีกองกำลังพร้อมรบทั้งหมด 619,000 นาย และกองกำลังสำรอง 528,000 นาย มีงบประมาณใช้จ่ายด้านกองทัพ 4.80 พันล้านดอลล่าร์สหรัฐ ประเทศปากีสถานเป็นประเทศที่ประกาศตนว่ามีอาวุธนิวเคลียร์30-50ลูก
ปัจจุบันกองทัพปากีสถานมีกองกำลังเข้มแข็งเป็นอันดับที่7ของโลก
สวนสัตว์ลอสแอนเจลิส

สวนสัตว์ลอสแอนเจลิส หรือชื่ออย่างเป็นทางการว่า สวนสัตว์ลอสแอนเจลิส และ สวนพฤกษศาสตร์ มีเนื้อที่ 113 เอเคอร์ สวนสัตว์แห่งนี้ได้ก่อสร้างเมื่อปี ค.ศ. 1966 และ ตั้งอยู่ที่เมืองลอสแอนเจลิส รัฐแคลิฟอร์เนีย ประเทศสหรัฐอเมริกา ที่ดินและสิ่งอำนวยความสะดวกและสัตว์ การดูแลสัตว์ การบำรุงรักษาพื้นที่ก่อสร้าง การศึกษา ข้อมูลสาธารณะและคณะผู้บริหารเป็นพนักงานเมือง
ประวัติ.
ตั้งอยู่ที่เมืองลอสแอนเจลิส Griffith Park คือเป็นที่อยู่ของสัตว์ 1,100 ชนิด จากรอบโลก สวนสัตว์แห่งแรกเปิดเมื่อปี 1912 และประมาณ 2 ไมล์ อยู่ทางตอนใต้ของเมือง (ประมาณ 3.2 กิโลเมตร) จนกระทั่งปี ค.ศ. 1965 และได้เคยใช้ถ่ายทำภาพยนตร์เรื่อง Anchorman: The Legend of Ron Burgundy ที่ตั้งปัจจุบันของสวนสัตว์เคยเป็นที่ตั้งของหมู่บ้าน Rodger Young Village และยังเคยใช้เป็นสนามบิน Griffith Park 
มันเป็นความสำเร็จของโครงการผสมพันธุ์ ของสัตว์ที่ำหายากคือ แร้งแคลิฟอร์เนีย ช่วยเพิ่มจำนวนแร้งจากในโลกที่มีน้อยกว่า 22 ตัวในปี ค.ศ. 1980 ให้เพิ่มได้มากกว่า 330 ตัวในปัจจุบัน และเป็นหนึ่งในสวนสัตว์ที่มีไม่กี่แห่งทั่วโลกที่มี สมเสร็จภูเขา
แบล็กเอาต์ (อัลบั้มของสกอร์เปียนส์)

แบล็กเอาต์  เป็นสตูดิโออัลบั้มชุดที่ 8 ของวงเฮฟวี่เมทัลสกอร์เปียนส์ ออกวางขายในปี ค.ศ. 1982 หลังจากที่ Klaus Meine นักร้องนำของวงไม่สามารถใช้เสียงร้องได้ระหว่างการเขียนอัลบั้มนี้ และเข้ารับการผ่าตัด จนสามารถร้องได้ดังเดิม
ถังดับเพลิง

ถังดับเพลิง  เป็นอุปกรณ์ดับเพลิงแบบเคลื่อนที่
ประกอบด้วยถังแรงดันซึ่งบรรจุน้ำหรือสารเคมีดับไฟอื่นๆ, พร้อมมือจับ, ไกเปิด/ปิด , สลักนิรภัย, และสายฉีด
ออกแบบไว้สำหรับการดับเพลิงไหม้ที่ยังไม่ลุกลาม
ตัวถังดับเพลิงนั้น มักจะเป็นสีแดงเพื่อให้มองเห็นได้ง่าย และติดตั้งไว้เป็นระยะห่างๆ กันภายในอาคาร,
ซึ่งเมื่อเกิดเหตุเพลิงไหม้ ผู้ใช้สามารถหิ้วถังจากจุดติดตั้งมาในบริเวณที่เกิดเหตุ ดึงสลักนิรภัยออก จับสายฉีดให้ปลายหันเข้าหาเปลวไฟ,
และเมื่อทำการบีบไก น้ำหรือสารเคมีที่อยู่ภายในถังก็จะพุ่งตรงไปยังบริเวณที่ไฟไหม้ และดับไฟลงในที่สุด
ทั้งนี้ ประสิทธิภาพการดับไฟที่เกิดจากเชื้อเพลิงแต่ละชนิดจะแตกต่างกันไป ขึ้นกับชนิดของสารดับเพลิงซึ่งบรรจุอยู่ในถัง
ชนิดของถังดับเพลิง.
ชนิดของถังดับเพลิงจะจัดแบ่งไว้ตามประเภทของเชื้อเพลิงซึ่งถังนั้นดับได้ โดยจะระบุไว้อย่างชัดเจนบนฉลากข้างถัง,
ซึ่งในประเทศไทยจะใช้การแบ่งประเภทตามมาตรฐาน NFPA 10 ของสหรัฐอเมริกา:
ชนิดของสารดับเพลิง.
สารดับเพลิงที่ใช้อยู่ในถังดับเพลิงทั่วไปมี 5 ชนิด คือ
วิธีการใช้.
การใช้ถังดับเพลิงตามมาตรฐานNFPA 10 จะใช้ P.A.S.S. Pย่อมาจากPullคือดึงสลัก Aย่อมาจากAimคือให้เล็งไปที่ฐานของไฟ Sย่อมาจากSqueezeคือให้ค่อยๆบีบคันบีบ สุดท้ายคือ Sย่อมาจากSweep ให้ส่ายหัวฉีดซ้ายและขวา รวมกันเป็นดึง,เล็ง,บีบ,ส่าย จะคล้ายๆกับบ้านเราที่ใช้กันคือ ดึง,ปลด,กด,ส่าย ไม่ว่าจะอย่างใดผู้ใช้ต้องตั้งสติแล้วทำตามขั้นตอนที่ถูกต้อง
อคูสทิกกา (อัลบั้มของสกอร์เปียนส์)

อคูสทิกกา  เป็นอัลบั้มบันทึกการแสดงสดอัลบั้มที่4ของวงสกอร์เปียนส์ ในปีค.ศ. 2001 อคูสทิกกา ถูกบันทึกคอนเสิร์ตไว้ 3 ช่วง , ที่ Convento do Beato, ที่ลิสบอน โปรตุเกส ในเดือนกุมภาพันธ์ 2001 มันเป็นอัลบั้มที่ดูผิดหูผิดตาไปจากอัลบั้มที่ผ่านๆมาเป็นความเห็นของ Klaus Meine นักร้องนำบนปกDVD มีการใช้เสียงแบ็คอัพเป็นนักร้องหญิง ใช้กีตาร์เสริมและ Christian Kolonovits (ได้เคยทำงานร่วมกับวงในอัลบั้ม Moment of Glory)ร่วมเล่นคีย์บอร์ดและจัดเรียงเพลงในการตั้งค่าเสียงต่างๆ และเพิ่ม 4 เพลงใหม่ลงไป "Life is too Short", "Back to You", "I Wanted to Cry" และ "When Love Kills Love" ซึ่งเปิดตัวครั้งเดียว ทุกเพลงใหม่ที่มีการแนะนำจากแผ่น DVD ในขณะที่ "Back to You" และ อีก5 เพลงอื่นไม่ได้ตัดออกจากแผ่นCD และมีการนำเพลงมา cover ใหม่เช่น "Drive" ของ The Cars "Dust in the Wind" ของ Kansas "Love of My Life" ของ Queen
ภาษาอาหรับปาเลสไตน์

ภาษาอาหรับปาเลสไตน์ (Palestinian Arabic) เป็นสำเนียงหนึ่งของภาษาอาหรับเลอวานต์ พูดโดยชาวปาเลสไตน์ โดยสำเนียงของชาวปาเลสไตน์ในชนบทมีความแตกต่างกันมาก โดยเฉพาะการออกเสียง qaf เป็น kaf ซึ่งแตกต่างจากภาษาอาหรับสำเนียงอื่นๆ แต่สำเนียงของชาวปาเลสไตน์ใกล้เคียงกับภาษาอาหรับเลอวานต์ทางเหนือ เช่นภาษาอาหรับซีเรียและภาษาอาหรับเลบานอน 
ความแตกต่างจากภาษาอาหรับสำเนียงอื่นๆ.
มีความแตกต่างระหว่างสำเนียงปาเลสไตน์กับสำเนียงของภาษาอาหรับเลอวานต์อื่นๆ ลักษณะเฉพาะอย่างหนึ่งของสำเนียงปาเลสไตน์คือออกเสียงคำกริยาที่มีฮัมซะหฺด้วย 'o' ในรูป imperfect ตัวอย่างเช่นรูป imperfect ของ اكل akala 'กิน' คือ آكل 'ākulu: ส่วนในสำเนียงปาเลสไตน์เป็น بوكل bokel. ในกาลิลี ประโยคที่ว่า "ฉันกำลังกิน" หรือ "ฉันกิน" คือ ana bokel, มากกว่า ana bakul ที่ใช้ในสำเนียงซีเรีย ana bakul ใช้โดยชาวเบดูอินทางใต้ ภาษาอาหรับปาเลสไตน์มีลักษณะบางอย่างของภาษาอาหรับอียิปต์ที่ทำให้แตกต่างจากภาษาอาหรับเลอวานต์คือ 
สำเนียงย่อยของภาษาอาหรับปาเลสไตน์.
ภาษาอาหรับปาเลสไตน์แบ่งเป็นสามกลุ่มคือ สำเนียงในเมือง สำเนียงชนบทและสำเนียงเบดูอิน สำเนียงในเมืองเป็นสำเนียงที่ใกล้เคียงกับภาษาอาหรับเลอวานต์ทางเหนือมากที่สุด ส่วนสำเนียงเบดูอินใกล้เคียงกับสำเนียงทางคาบสมุทรอาหรับ ความแตกต่างที่สำคัญได้แก่ 
อิทธิพลจากภาษาอื่น.
ภาษาอาหรับปาเลสไตน์ได้รับอิทธิพลจากภาษาอราเมอิกซึ่งเคยใช้พูดในบริเวณเลอวานต์มาก่อนที่จะเปลี่ยนมาใช้ภาษาอาหรับ ชาวอาหรับที่เป็นพลเมืองของอิสราเอลมีแนวโน้มที่จะยืมคำศัพท์จากภาษาฮีบรูสมัยใหม่ โดยคำยืมบางคำถูกเปลี่ยนให้อยู่ในรูปคำของภาษาอาหรับ เช่น
โอเวอร์ เดอะ เรนโบว์

โอเวอร์ เดอะ เรนโบว์ (Over the Rainbow) เป็นอัลบั้มที่ 10 ของไม คุรากิ ออกจำหน่ายวันที่ 11 มกราคม พ.ศ. 2555 อัลบั้มนี้มีรหัสซีดีคือ VNCM-9016,VNCM-9017,VNCF-9004
ข้อมูลเพลง.
อัลบั้มนี้เป็นอัลบั้มที่ 10 ของไม คุรากิ ออกจำหน่ายวันที่ 11 มกราคม พ.ศ. 2554 อัลบั้มนี้มีรหัสซีดีคือ VNCM-9016,VNCM-9017,VNCF-9004 โอเวอร์ เดอะ เรนโบว์ เป็นชื่อเพลงใน bonus track ใน อัลบั้ม One Life
รายชื่อเพลง.
ทุกเพลงแต่งเนื้อร้องโดย ไม คุรากิ
ข้อเขียนพนาโคติก

ข้อเขียนพนาโคติก (อักษรละติน: Pnakotic Manuscripts) เป็นตำราเวทสมมุติที่ปรากฏในงานประพันธ์ชุดตำนานคธูลูของเอช. พี. เลิฟคราฟท์ ซึ่งได้รับการกล่าวถึงครั้งแรกในเรื่องสั้น "โพลาริส" ในปี พ.ศ. 2461 และได้รับการกล่าวถึงอีกในผลงานต่อๆมาอย่าง "ณ หุบเขาแห่งความวิปลาส" (พ.ศ. 2479) "เดอะดรีมเควสต์ออฟอันโนนคาดัธ" (พ.ศ. 2469) "เทพอื่น" (พ.ศ. 2478) ทั้งยังได้รับการอ้างถึงโดยนักประพันธ์คนอื่นๆที่เขียนเรื่องในงานชุดนี้ด้วยเช่นกัน ทั้งนี้ ข้อเขียนพนาโคติก นั้นเป็นตำราเวทสมมุติเล่มแรกที่เลิฟคราฟท์นำมาใช้ในเรื่อง
ประวัติสมมุติ.
ข้อเขียนพนาโคติกนั้นได้รับการประพันธ์ก่อนหน้าที่จะมีมนุษย์ โดยเดิมทีเป็นม้วนคัมภีร์ซึ่งเชื่อว่าห้าบทแรกนั้นแต่งโดยมหาเผ่าพันธุ์แห่งยิธเนื่องจากมีเนื้อหาซึ่งเป็นประวัติศาสตร์ของยิธเธียนอยู่ด้วย แต่เนื่องจากเนื้อหาส่วนนี้ใกล้เคียงกับ "เศษภาชนะแห่งเอลท์ดาวน์" จึงมีความเป็นไปได้ว่าเอลเดอร์ธิงจะเป็นผู้แต่งเนื้อหาส่วนนี้ด้วยเช่นกัน ชื่อของข้อเขียนนั้นมาจากที่เดิมทีได้รับการเก็บไว้ในเมืองหอสมุด "พนาโคตัส" ของยิธเธียน
มนุษย์แห่งโลมาร์นั้นได้ศึกษาข้อเขียนพนาโคติกอย่างจริงจัง จนกระทั่งได้เผยแพร่ไปยังดินแดนไฮเปอร์บอเรียและแปลเป็นภาษาท้องถิ่น และมนุษย์แห่งวูรมิก็ได้เขียนเพิ่มเติมเนื้อหาในข้อเขียนพนาโคติกเข้าไปอีก ในช่วงคริสตร์ศตวรรษที่ 15นั้น ได้มีการแปลข้อเขียนพนาโคติกเป็นภาษาอังกฤษ แต่ก็ไม่เคยมีการรวบรวมเป็นเล่มสมบูรณ์เลย แม้ว่ามหาวิทยาลัยขนาดใหญ่ในอเมริกาและยุโรป รวมทั้งห้องสมุดมหาวิทยาลัยมิสคาทอนิค เมืองอาร์คัม รัฐแมสซาชูเซตส์ (ทั้งมหาวิทยาลัยมิสคาทอนิคและเมืองอาร์คัมเป็นสถานที่สมมุติในงานประพันธ์ของเลิฟคราฟท์) จะมีสำเนาของฉบับแปลเหล่านี้อยู่แต่ก็ไม่ใช่ฉบับสมบูรณ์ทั้งสิ้น ส่วนม้วนคัมภีร์ซึ่งเป็นฉบับดั้งเดิมนั้นแม้จะเคยมีการสืบทอดมาในลัทธิลี้ลับโดยแปลเป็นภาษากรีกชื่อ "พนาโคติกา" แต่ก็สาบสูญไปจากโลกนี้แล้ว มีเพียงที่วิหารของนักบวชบาร์ไซ เมืองอุลธาร์ ในโลกแห่งความฝันเท่านั้นซึ่งมีม้วนคัมภีร์เดิมเก็บไว้
ข้อเขียนพนาโคติกนั้นครอบคลุมเนื้อหาไว้อย่างกว้างขวาง รวมถึงคำบรรยายลักษณะ ความสัมพันธ์และพิธีกรรมที่เกี่ยวข้องกับเหล่าเทพทั้งเกรทโอลด์วันและเอาเตอร์ก็อด
หมายเหตุ.
<templatestyles src="Reflist/styles.css" />
 —"Pnakotic Manuscripts", pp. 242-3. Ibid.
สัญญารัก วันหิมะโปรย

สัญญารัก วันหิมะโปรยเป็นภาพยนตร์เกาหลีเข้าฉายในปีค.ศ.2007 กำกับการแสดงโดย Han Sang Hye นำแสดงโดยนักแสดงเกาหลี อี จุน-กีและนักแสดงสาวญี่ปุ่น อาโออิ มิยาซากิ 
เนื้อเรื่อง.
มิน (อี จุน-กี) เป็นเด็กเกาหลีย้ายตามพ่อมาญี่ปุ่นซึ้งเป็นช้างปั้น วันหนึ่ง ณ ศาลท้องถิ่นเขาได้พบกับนานาเอะ (มิยาซากิ) สาวญี่ปุ่นที่สวยงามเธอปรารถนาที่จะเป็นจิตรกร ในนาทีนั้นมินตกหลุมรักตั้งแต่แรกเห็นและพบว่าใน นานาเอะ เข้าเรียนที่โรงเรียนเดียวกับเขา มิตรภาพของพวกเขาพัฒนาอย่างรวดเร็วแม้จะมีความแตกต่างทางวัฒนธรรมและภาษาของพวกเขา แต่เมื่อคุณยายของมินเกิดล้มป่วยมินเร่งรีบกลับมาเกาหลีโดยกะทันหัน ไม่ต้องมีเวลาที่จะอธิบายสถานการณ์ที่ นานาเอะ หลังจากที่คุณยายของมินหายป่วยมินรีบกลับไปที่ญี่ปุ่น แต่หานานาเอะ โดยที่มินไม่รู้ถึงความรู้สึกที่แท้จริงของนานาเอะ และทำไมนานาเอะได้หายไปเพราะเหตุใด?
ภรณี มหานนท์

ดร.ท่านผู้หญิงภรณี มหานนท์ (สกุลเดิม กีรติบุตร ; พ.ศ. 2488) รองราชเลขานุการในพระองค์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สำนักราชเลขาธิการ 
ภรณีเป็นบุตรีของพล.ต.ท.ประจวบ และ คุณหญิงกระจ่างศรี กีรติบุตร เกิดเมื่อวันที่ 5 กุมภาพันธ์ พ.ศ. 2488 เป็นบุตรสาวคนโต ในจำนวนพี่น้อง 4 คน เป็นหลานของนายประเทือง กีรติบุตร และต่อมาสมรสกับพล.ต.อ.ณรงค์ มหานนท์ อดีตอธิบดีกรมตำรวจ
จบการศึกษาจาก โรงเรียนมาแตร์เดอีจนจบมัธยมปีที่ 8 เมื่อ 2504 คณะรัฐศาสตร์ จุฬาฯ รุ่นที่ 14 (เรียน 3 เดือนก็สอบชิงทุน) ปริญญาตรีทางสังคมวิทยา ที่คอลเลจ ออฟนิวโรเชล นิวยอร์ก และ ปริญญาโทและเอก ทางรัฐประศาสนศาสตร์จากมหาวิทยาลัยนิวยอร์ก 
ท่านผู้หญิง ภรณี มหานนท์ เริ่มเข้าทำงานเป็นเจ้าหน้าที่กรมวิเทศสหการ, 2512 กรรมการบริหารสมาคมนักเรียนเก่ามาแตร์เดอีวิทยาลัย, 2513 อาจารย์ คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า), 2518 ผู้เชี่ยวชาญทางรัฐประศาสนศาสตร์ อีสเวสเซนเตอร์ ฮาวาย, 2518 รองเลขาธิการสภาสังคมสงเคราะห์, 2523 รองคณบดี คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า), 2525 คณบดี คณะรัฐประศาสนศาสตร์ สถาบันบัณฑิตพัฒนบริหารศาสตร์ (นิด้า), 1 ตุลาคม 2526 นายกสมาคมแม่บ้านตำรวจ คนที่ 1 (ปี 2526-2530), เลขาธิการสหพันธ์สตรีนักธุรกิจ และวิชาชีพ กรรมการสมาคมไทย-อเมริกัน, 2531 ที่ปรึกษาสมาคมนักเรียนเก่ามาแตร์เดอีวิทยาลัย และ นายกสมาคมนักเรียนเก่ามาแตร์เดอีวิทยาลัย
ต่อมาท่านผู้หญิง ภรณี มหานนท์ ได้เข้ารับราชการที่สำนักราชเลขาธิการ ตั้งแต่เดือนตุลาคม 2528 เป็นวิทยากรพิเศษ กองราชเลขานุการ, 1 ตุลาคม 2529 รองราชเลขานุการในพระองค์สมเด็จพระบรมราชินีนาถ ฝ่ายศิลปาชีพ (เทียบเท่าผู้ช่วยราชเลขาธิการ) และเมื่อวันที่ 29 มิถุนายน พ.ศ. 2545 เป็นรองราชเลขานุการในพระองค์สมเด็จพระบรมราชินีนาถ (เทียบเท่ารองราชเลขาธิการ) ในปัจจุบัน
ภรณีได้รับรางวัลสุภาพสตรีผู้มีบุคคลิกดีเด่นสาขาข้าราชการของสมาคมส่งเสริมบุคคลิกสตรี เมื่อ พ.ศ. 2530
เครื่องราชอิสริยาภรณ์.
ท่านผู้หญิงภรณี มหานนท์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
หม่อมราชวงศ์สุประภาดา เกษมสันต์

ท่านผู้หญิงสุประภาดา เกษมสันต์ (18 พฤษภาคม พ.ศ. 2466 – 20 กันยายน พ.ศ. 2540) อดีตผู้อำนวยการกองเลขานุการในพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สำนักราชเลขาธิการ มีหน้าที่ถวายงานรับใช้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวงและอดีตกรรมการมูลนิธิจุฬาภรณ์
ประวัติ.
หม่อมราชวงศ์สุประภาดา เกษมสันต์ เกิดเมื่อวันที่ 18 พฤษภาคม พ.ศ. 2466 เป็นธิดาคนโตในหม่อมเจ้าชัชวลิต เกษมสันต์ กับหม่อมคล้อง เกษมสันต์ ณ อยุธยา (สกุลเดิม ณ ระนอง) มีน้องสาวคือ หม่อมราชวงศ์ทิพพาวดี ดุละลัมพะ
ท่านผู้หญิงจบชั้นมัธยมศึกษาปีที่ 6 จากโรงเรียนมาแตร์เดอีวิทยาลัย จบชั้นมัธยมศึกษาตอนปลายจากโรงเรียนเตรียมอุดมศึกษา และได้รับปริญญาอักษรศาสตรบัณฑิต เกียรตินิยมอันดับ 2 จากคณะอักษรศาสตร์ จุฬาลงกรณ์มหาวิทยาลัย
หม่อมราชวงศ์สุประภาดาเคยดำรงตำแหน่งเป็นผู้อำนวยการกองเลขานุการในพระองค์สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สำนักราชเลขาธิการ ตามคำสั่งกองบัญชาการคณะปฏิวัติที่ 96/2515 เรื่องแต่งตั้งข้าราชการในพระองค์ โดยดำรงตำแหน่งตั้งแต่วันที่ 17 กุมภาพันธ์ พ.ศ. 2515 มีหน้าที่ถวายงานรับใช้สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ต่อมาท่านผู้หญิงสุประภาดา เกษมสันต์ ถึงแก่อนิจกรรมในเหตุเฮลิคอปเตอร์ซูเปอร์พูม่าตกที่จังหวัดนราธิวาส พ.ศ. 2540 เมื่อวันที่ 20 กันยายน พ.ศ. 2540 สิริอายุได้ 74 ปี ตั้งศพบำเพ็ญกุศล ณ ศาลาทักษิณาประดิษฐ์ วัดพระศรีมหาธาตุวรมหาวิหาร จนถึงวันที่ 28 กันยายน พ.ศ. 2540 จึงย้ายไปศาลาร้อยปี วัดเบญจมบพิตรดุสิตวนารามราชวรวิหาร และได้รับพระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 20 ธันวาคม พ.ศ. 2540
สถานที่อันเนื่องเกี่ยวกับนาม.
หลังผู้นำหมู่บ้านและราษฎรบ้านโพธิ์ทองได้ยื่นฎีกา ขอพระราชทานจัดตั้งโรงเรียนตำรวจตระเวนชายแดน ณ บ้านโพธิ์ทอง เนื่องจากสถานศึกษาอยู่ห่างไกล มีความยากลำบาก เส้นทางอันตรายและไม่ปลอดภัยในการเดินทางไปเล่าเรียนเนื่องจากเป็นหมู่บ้านแนวชายแดน เพื่อเป็นการบรรเทาความเดือดร้อนเกี่ยวกับสถานศึกษาภาคบังคับของเด็กนักเรียนในพื้นที่ กองกำกับการตำรวจตระเวนชายแดนที่ 21 จึงเข้าสำรวจพื้นที่การก่อตั้งและขออนุมัติจัดตั้งและได้รับอนุมัติให้ก่อตั้งขึ้นโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงพระราชทานค่าใช้จ่ายในการก่อสร้างอาคารเรียนและอาคารประกอบรวมเป็นเงิน 5,523,655.58 บาท และทรงพระราชทานชื่อ โรงเรียนตำรวจตระเวนชายแดน “ท่านผู้หญิงสุประภาดา เกษมสันต์” บ้านโพธิ์ทอง หมู่ที่ 7 ตำบลตะเคียน อำเภอกาบเชิง จังหวัดสุรินทร์ เพื่อเป็นอนุสรณ์แด่ “หม่อมราชวงศ์สุประภาดา เกษมสันต์”
เครื่องราชอิสริยาภรณ์.
หม่อมราชวงศ์สุประภาดา เกษมสันต์ ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
สุภรภ์เพ็ญ หลวงเทพนิมิต

ท่านผู้หญิง สุภรภ์เพ็ญ หลวงเทพนิมิต หรือชื่อเดิม สุภรเพ็ญ หลวงเทพ (สกุลเดิม ณ พัทลุง) รองราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ สำนักราชเลขาธิการ และผู้รับผิดชอบโรงฝึกศิลปาชีพฯ สวนจิตรลดา
ด้านชีวิตครอบครัวท่านผู้หญิง สุภรภ์เพ็ญสมรสกับ พล.ต.ศิรช์ณรงค์ หลวงเทพนิมิต ผู้บัญชาการมณฑลทหารบกที่ 14
เครื่องราชอิสริยาภรณ์.
ท่านผู้หญิงสุภรภ์เพ็ญ หลวงเทพนิมิต ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
มนัสนิตย์ วณิกกุล

ท่านผู้หญิงมนัสนิตย์ วณิกกุล (สกุลเดิม ฮุนตระกูล ; 27 มกราคม พ.ศ. 2471 – 30 เมษายน พ.ศ. 2558) ชื่อเล่น โม เป็นอดีตราชเลขานุการในพระองค์สมเด็จพระนางเจ้าสิริกิติ์ พระบรมราชินีนาถ สำนักราชเลขาธิการ และอดีตเลขาธิการมูลนิธิส่งเสริมศิลปาชีพ โดยได้ถวายงานรับใช้เบื้องพระยุคลบาทมาเป็นเวลานานกว่า 60 ปี
ประวัติ.
ท่านผู้หญิงมนัสนิตย์ วณิกกุลเกิดเมื่อวันที่ 27 มกราคม พ.ศ. 2471 เป็นบุตรคนที่สองจากทั้งหมดสามคนของพระยาศรีวิสารวาจา (เทียนเลี้ยง ฮุนตระกูล) กับแพทย์หญิง คุณหญิงลิน ศรีวิสารวาจา (นามเดิม มากาเรต ลิน ซาเวียร์) ผู้เป็นธิดาของพระยาพิพัฒนโกษา (เศเลสติโน มารีอา ซาเวียร์) ชาวโปรตุเกสที่เป็นปลัดทูลฉลองกรมท่า (เทียบตำแหน่งปลัดกระทรวงต่างประเทศ) หลุยส์ ซาเวียร์ บิดาของพระยาพิพัฒนโกษา มีพื้นเพมาจากมาเก๊าของโปรตุเกส ก่อนอพยพเข้ากรุงสยาม ท่านผู้หญิงมนัสนิตย์มีพี่น้องคือ กิตติรัต ศรีวิสารวาจา และคุณหญิงสาวิตรี โอสถานุเคราะห์
ในวันที่ 6 ธันวาคม พ.ศ. 2475 คุณหญิงลินผู้มารดาได้ถึงแก่อนิจกรรมตั้งแต่ท่านผู้หญิงยังเล็กด้วยโรคไข้หวัดใหญ่ เมื่อท่านผู้หญิงสำเร็จการศึกษาจากคณะอักษรศาสตร์ จุฬาลงกรณ์มหาวิทยาลัยแล้วได้ปฏิบัติงานสนองเบื้องพระยุคลบาทสมเด็จพระนางเจ้าฯ พระบรมราชินีนาถ มาตั้งแต่ปี 2504 ต่อมาในปี พ.ศ. 2516 ได้รับพระมหากรุณาธิคุณทรงพระกรุณาโปรดเกล้าโปรดกระหม่อมแต่งตั้งเป็นนางสนองพระโอษฐ์ในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ปี พ.ศ. 2522 ดำรงตำแหน่งรองราชเลขานุการในพระองค์สมเด็จพระบรมราชินีนาถ และในปี พ.ศ. 2543 เป็นราชเลขานุการในพระองค์สมเด็จพระบรมราชินีนาถ นอกจากนี้ท่านผู้หญิงยังดำรงตำแหน่งเลขาธิการมูลนิธิส่งเสริมศิลปาชีพ โดยได้ถวายงานรับใช้เบื้องพระยุคลบาทมาเป็นระยะเวลากว่า 60 ปี
ด้านครอบครัวท่านผู้หญิงมนัสนิตย์สมรสกับอาบบุญ วณิกกุล บุตรของ มหาอำมาตย์โท พระยาเทพวิทุรพหุลศรุตบดี (บุญช่วย วณิกกุล) และคุณหญิงเอื้อม มีบุตรคือเกริก วณิกกุล กรรมการสภากาชาดไทย ผู้เชี่ยวชาญด้านกฎหมายและตุลาการ กรรมการกฤษฎีกา คณะที่ 5 (กฎหมายเกี่ยวกับอุตสาหกรรมและพลังงาน) อดีตประธานกรรมการธนาคารอาคารสงเคราะห์ (ธอส.) อดีตรองผู้ว่าการ ด้านเสถียรภาพสถาบันการเงิน ธนาคารแห่งประเทศไทย และอดีตผู้ทรงคุณวุฒิประจำธนาคารแห่งประเทศไทย สมรสกับ ผู้ช่วยศาสตราจารย์ เมธินี วณิกกุล อดีตอาจารย์ประจำคณะพาณิชยศาสตร์และการบัญชี จุฬาลงกรณ์มหาวิทยาลัย มีธิดาคือ ภามาศ วณิกกุล
ถึงแก่อนิจกรรม.
ท่านผู้หญิงมนัสนิตย์ วณิกกุลถึงแก่อนิจกรรมด้วยภาวะหัวใจล้มเหลว เมื่อวันที่ 30 เมษายน พ.ศ. 2558 สิริอายุรวม 87 ปี ในการนี้พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าโปรดกระหม่อมให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานน้ำหลวงอาบศพ ในวันศุกร์ที่ 1 พฤษภาคม พ.ศ. 2558 เวลา 15.27 น. ณ ศาลาร้อยปี วัดเบญจมบพิตรดุสิตวนารามราชวรวิหาร โดยงดการสวดพระอภิธรรม ในวันที่ 5 พฤษภาคม พ.ศ. 2558
พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าโปรดกระหม่อมให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพ ท่านผู้หญิงมนัสนิตย์ วณิกกุล ณ เมรุหลวงหน้าพลับพลาอิศริยาภรณ์ วัดเทพศิรินทราวาส ในวันอาทิตย์ที่ 28 กุมภาพันธ์ พ.ศ. 2559 เวลา 17.12 น. โดยพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถโดยเสด็จไปในการนี้ด้วย
เครื่องราชอิสริยาภรณ์.
ท่านผู้หญิงมนัสนิตย์ วณิกกุล ได้รับพระราชทานเครื่องราชอิสริยาภรณ์ทั้งไทยและต่างประเทศ ดังนี้
พงา ธรรมศักดิ์

ท่านผู้หญิงพงา ธรรมศักดิ์ (สกุลเดิม เพ็ญชาติ; 26 พฤษภาคม พ.ศ. 2455 — 16 กรกฎาคม พ.ศ. 2544) เป็นบุตรคนโตจากทั้งหมดสี่คนของพระยาอรรถกฤตนิรุตติ์ (ชม เพ็ญชาติ) กับคุณหญิงแม้น อรรถกฤตนิรุตติ์ (สกุลเดิม เกียวสาม) เกิดที่จังหวัดพังงา ในช่วงที่พระยาอรรถกฤตนิรุตติ์ดำรงตำแหน่งเป็นผู้พิพากษาหัวหน้าศาลเมืองพังงา ต่อมาพระบาทสมเด็จพระมงกุฎเกล้าเจ้าอยู่หัว โปรดเกล้าพระราชทานนามสกุล เพ็ญชาติ (สะกดด้วยอักษรโรมันว่า Benyajâti) แก่บิดาและปู่ของเธอ เมื่อ พ.ศ. 2458 พงาสำเร็จการศึกษาระดับมัธยมศึกษาจากโรงเรียนเซนต์ฟรังซีสซาเวียร์คอนแวนต์
พงาสมรสกับศาสตราจารย์ สัญญา ธรรมศักดิ์ อดีตประธานองคมนตรี นายกรัฐมนตรี 2 สมัย และ อดีตประธานศาลฎีกา มีบุตร 2 คน คือ ชาติศักดิ์ ธรรมศักดิ์ และ นายแพทย์ จักรธรรม ธรรมศักดิ์ 
ท่านผู้หญิงพงา ธรรมศักดิ์ ถึงแก่อนิจกรรม เมื่อวันที่ 16 กรกฎาคม พ.ศ. 2544 สิริอายุได้ 89 ปี มีพิธีพระราชทานเพลิงศพพร้อมกับนายสัญญา ธรรมศักดิ์เมื่อวันที่ 21 กันยายน พ.ศ. 2545 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
จงกล กิตติขจร

ท่านผู้หญิงจงกล กิตติขจร (สกุลเดิม ถนัดรบ; 14 มกราคม พ.ศ. 2457 - 13 กรกฎาคม พ.ศ. 2555) เป็นภริยาของจอมพล ถนอม กิตติขจร นายกรัฐมนตรีคนที่ 10 ของไทย อดีตประธานมูลนิธิราชประชาสมาสัยในพระบรมราชูปถัมภ์
ประวัติ.
ท่านผู้หญิง จงกล กิตติขจร เกิดเมื่อวันที่ 14 มกราคม พ.ศ. 2457 ตรงกับรัชสมัยของรัชกาลที่ 6 เป็นบุตรีคนที่ 5 ของ พันเอก หลวงจบกระบวนยุทธ (แช่ม ถนัดรบ) และคุณหญิงเครือวัลย์ จบกระบวนยุทธ มีพี่น้อง 9 คน
ต่อมาได้สมรสกับจอมพลถนอม กิตติขจร ในปี พ.ศ. 2473 ในขณะที่มียศเป็นร้อยโท (ร.ท.) มีบุตรธิดาทั้งสิ้น 6 คน ได้แก่
นอกจากนี้ยังรับหลานอีก 2 คน ซึ่งเป็นบุตรของน้องสาวของท่านผู้หญิงจงกลมาเลี้ยงดูดุจลูกแท้ ๆ ของท่านเอง คือ
ท่านผู้หญิงจงกลได้ประกอบกิจกรรมทางสังคมต่าง ๆ ที่เป็นที่รู้จักกันดี ได้แก่ การจัดจำหน่ายดอกป๊อปปี้เพื่อค่าทุนให้แก่ทหารผ่านศึกและครอบครัว เป็นประจำในวันที่ 3 กุมภาพันธ์ ของทุกปี หรือวันทหารผ่านศึก
มรณกรรม.
ท่านผู้หญิงจงกล กิตติขจร ถึงแก่อนิจกรรมในวันที่ 13 กรกฎาคม พ.ศ. 2555 เวลา 17.30 น. ที่โรงพยาบาลบำรุงราษฎร์ ด้วยโรคหัวใจล้มเหลว สิริอายุได้ 98 ปี
พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินแทนพระองค์ไปในการพระราชทานเพลิงศพ ท่านผู้หญิงจงกล กิตติขจร ม.ป.ช., ม.ว.ม., ท.จ.ว., ภ.ป.ร. 2 ณ เมรุหลวงหน้าพลับพลาอิศริยาภรณ์ วัดเทพศิรินทราวาส เขตป้อมปราบศัตรูพ่าย กรุงเทพมหานคร เมื่อวันอาทิตย์ที่ 9 กุมภาพันธ์ พ.ศ. 2557 เวลา 17.09 น.
วิจิตรา ธนะรัชต์

ท่านผู้หญิง วิจิตรา ธนะรัชต์ (30 เมษายน พ.ศ. 2464 – 18 ธันวาคม พ.ศ. 2545) เป็นทั้งภรรยาและญาติของจอมพล สฤษดิ์ ธนะรัชต์ อดีตนายกรัฐมนตรีไทย
ประวัติ.
วิจิตราเป็นธิดาของนาวาโท พระศรการวิจิตร (ช้อย ชลทรัพย์) กับคุณหญิงประเทียบ ชลทรัพย์ (สกุลเดิม พุ่มพวงเพชร) แต่บิดามารดาแยกทางกันตั้งแต่เธอยังเด็ก มีน้องสาวร่วมมารดาคือจงกลนี จันทรสาขา (ต่อมาเป็นภรรยาของสงวน จันทรสาขา น้องชายต่างบิดาของจอมพล สฤษดิ์ ธนะรัชต์) วิจิตราเคยศึกษาในระดับมัธยมศึกษาที่โรงเรียนสตรีวิทยา แต่ไม่จบการศึกษา จากนั้นเข้าเรียนตัดเย็บและทำอาหารที่โรงเรียนหัตถากรยุพดีเป็นเวลาสองปี และออกมาเป็นช่างตัดเย็บเสื้อผ้า
วิจิตราสมรสกับจอมพล สฤษดิ์ ธนะรัชต์ เมื่อวันที่ 1 ตุลาคม พ.ศ. 2491 โดยมีจอมพล แปลก พิบูลสงครามเป็นเจ้าภาพ ทั้งสองเป็นญาติกันทางฝ่ายมารดา และสฤษดิ์มีศักดิ์เป็นน้าของเธอ แต่ไม่มีบุตร-ธิดาด้วยกัน
ท่านผู้หญิงวิจิตรา ธนะรัชต์ ถึงแก่อนิจกรรมเมื่อวันที่ 18 ธันวาคม พ.ศ. 2545 สิริอายุได้ 81 ปี
ไสว จารุเสถียร

ท่านผู้หญิงไสว จารุเสถียร (สกุลเดิม ปานประสิทธิ์; 16 ธันวาคม พ.ศ. 2461 – 29 มิถุนายน พ.ศ. 2551) เป็นบุตรีของ ร.ต.วอน กับฮวย ปานประสิทธิ์ ต่อมาสมรสกับจอมพล ประภาส จารุเสถียรอดีตรองนายกรัฐมนตรี มีบุตร–ธิดา 6 คน ได้แก่
ลวิว

ลวิว (, ; , [lvuf] ; , [ˈlɛmbɛʁk]) เป็นนครทางตะวันตกของประเทศยูเครน เป็นหนึ่งในเมืองศูนย์กลางวัฒนธรรมที่สำคัญของยูเครนในปัจจุบัน และเป็นเมืองประวัติศาสตร์ เป็นศูนย์กลางวัฒนธรรมโปแลนด์และยิวที่สำคัญ เนื่องจากนครนี้มีประชากรจำนวนหนึ่งเป็นชาวโปแลนด์และยิวที่อพยพมาหลังสงครามโลกครั้งที่สองและการล้างชาติโดยนาซี (ค.ศ. 1944–1946) ย่านประวัติศาสตร์ของลวิวได้รับการขึ้นทะเบียนเป็นแหล่งมรดกโลกจากยูเนสโก
เมื่อวันที่ 12 มิถุนายน ค.ศ. 2009 นิตยสารยูเครน "Focus" ให้ลวิวเป็นเมืองที่ดีที่สุดของยูเครนในแง่การอยู่อาศัย ลวิวยังเป็น 1 ใน 8 เมืองในการแข่งขันฟุตบอลยูโร 2012 รอบแบ่งกลุ่มอีกด้วย
คาร์กิว

คาร์กิว , ฮาร์คอฟ , คาร์คิฟ  หรือ คาร์คีฟ เป็นนครที่มีประชากรมากที่สุดเป็นอันดับที่สองของประเทศยูเครน ตั้งอยู่ทางตะวันออกเฉียงเหนือของประเทศ เคยเป็นเมืองใหญ่ที่สุดในภูมิภาคสลอบอฌันช์ชือนา  คาร์กิวเป็นศูนย์กลางการปกครองของแคว้นคาร์กิวและเขตคาร์กิว มีจำนวนประชากรประมาณการอยู่ที่ 1,433,886 คน ใน ค.ศ. 2021
คาร์กิวก่อตั้งขึ้นใน ค.ศ. 1654 ในฐานะป้อมปราการคาร์กิว และต่อมาได้เติบโตเป็นศูนย์กลางทางอุตสาหกรรม การค้า และวัฒนธรรมของยูเครนในสมัยจักรวรรดิรัสเซีย ในช่วงต้นคริสต์ศตวรรษที่ 20 ประชากรส่วนใหญ่ของนครเป็นชาวรัสเซีย แต่ภายหลังนโยบายการทำให้กลายเป็นยูเครนโดยรัฐบาลโซเวียต ประชากรส่วนใหญ่เป็นชาวยูเครน แต่ยังคงมีชาวรัสเซียอยู่เป็นส่วนสำคัญ คาร์กิวเป็นเมืองหลวงแห่งแรกของสาธารณรัฐสังคมนิยมโซเวียตยูเครน ตั้งแต่เดือนธันวาคม ค.ศ. 1919 ถึงเดือนมกราคม ค.ศ. 1934 เมื่อมีการย้ายเมืองหลวงไปเคียฟ 
ในปัจจุบัน คาร์กิวเป็นศูนย์กลางสำคัญหนึ่งของยูเครนในด้านวัฒนธรรม วิทยาศาสตร์ การศึกษา การคมนาคม และอุตสาหกรรม มีทั้งสถานที่สำคัญ เช่น อาสนวิหารแม่พระรับสาร, อาสนวิหารแม่พระหลับใหล, หมู่อาคารแดร์ฌปรอมในจัตุรัสเสรีภาพ, มหาวิทยาลัยแห่งชาติคาร์กิว เป็นต้น
โอวากูดานิ

โอวากูดานิ  เป็นหุบเขาภูเขาไฟในบริเวณเมืองฮาโกเนะ จังหวัดคานางาวะ ประเทศญี่ปุ่น ถือกำเนิดเมื่อประมาณ 3 พันปีที่แล้วจากการระเบิดของภูเขาไฟฮาโกเนะ ประกอบไปด้วยแร่กำมะถันและน้ำพุร้อนเป็นจำนวนมาก
หุบเขาโอวากูดานิเป็นสถานที่นิยมสำหรับนักท่องเที่ยวในการชมทัศนียภาพภูเขาไฟฟูจิ และการต้มไข่ดำ  ซึ่งต้มในน้ำพุร้อนที่ประกอบไปด้วยแร่กำมะถันเป็นจำนวนมาก ว่ากันว่าหากผู้ใดได้ทานไข่ดำที่นี่จะมีอายุยืน
โหมะน์ฮี่นก้า

โหมะน์ฮี่นก้า หรือ หม่อฮิงคา (#เปลี่ยนทาง , [mo̰ʊ̯ɰ̃.hɪ́ɰ̃.ɡá]) เป็นขนมจีนแบบพม่า กินกับน้ำยาปลาซึ่งเป็นอาหารประจำชาติของพม่า สามารถหารับประทานได้ทั่วประเทศ นิยมรับประทานเป็นอาหารเช้าในเมืองใหญ่มีขายเป็นอาหารริมถนน นิยมกินเป็นอาหารเช้า ในปัจจุบันมีขายในรูปกึ่งสำเร็จรูป
ประวัติ.
มีการสันนิษฐานว่าโหมะน์ฮี่นก้าน่าจะเกิดขึ้นในช่วงปยูของพม่าซึ่งได้รับอิทธิพลจากจีนและอินเดีย โหมะน์ฮี่นก้าเริ่มเป็นที่มีอิทธิพลในอาหารไทย ภายหลังสงครามโลกครั้งที่ 2 แป้งราคาถูกจากสหรัฐอเมริกาได้เข้ามาสู่ตลาดไทย และขณะเดียวกับที่สหรัฐไทยเดิมล่มสลายลง กองทัพพายัพของไทยได้กลับมาจากการรบที่ประเทศพม่า ทหารไทยได้คุ้นเคยกับอาหารพม่ามาก่อนทำให้ได้มีการคิดดัดแปลงรวมกับขนมจีนน้ำเงี้ยวให้มีรสชาติคล้ายโหมะน์ฮี่นก้าเข้าไปด้วย
การปรุง.
โหมะน์ฮี่นก้าในแต่ละพื้นที่ของพม่ามีความแตกต่างกัน เช่นในยะไข่จะใส่กะปิมาก น้ำน้อย แต่สูตรมาตรฐานมาจากพม่าภาคใต้ซึ่งเป็นบริเวณที่หาปลาสดได้ง่าย เครื่องปรุงหลักได้แก่แป้งถั่วหัวช้างหรือข้าวคั่วบด กระเทียม หัวหอม ตะไคร้ หยวกกล้วย ขิง กะปิ น้ำปลา และปลาดุก ต้มรวมกันให้เดือด กินกับขนมจีน ปรุงรสเพิ่มด้วยน้ำปลา มะนาวหั่น หอมเจียว ผักชี พริก และของทอดกรอบ เช่น ถั่วหัวช้าง (ပဲကြော်, "pè gyaw"), ถั่วเขียว (ဘယာကြော်, "baya gyaw") หรือปาท่องโก๋หั่น (အီကြာ‌ကွေး) หรืออาจเป็นไข่ต้ม
รายพระนามเจ้าผู้ครองลีชเทินชไตน์

นี่คือ รายพระนามเจ้าผู้ครองลีชเทินชไตน์ ตั้งแต่ปี 1608 มีเจ้าผู้ครองทั้งหมด 15 พระองค์ เจ้าผู้ครองพระองค์ปัจจุบันคือ เจ้าชายฮันส์-อาดัมที่ 2 ตั้งแต่วันที่ 13 พฤศจิกายน ค.ศ. 1989
เดรียน ฟรานซิสโก

เดรียน ฟรานซิสโก นักมวยสากลชาวฟิลิปปินส์ เกิดเมื่อ 10 พฤศจิกายน พ.ศ. 2525 ที่ซาบลายาน 
ประวัติ.
ฟรานซิสโกเริ่มชกมวยสากลอาชีพเมื่อ พ.ศ. 2548 เคยชกชนะนักมวยไทยหลายคนรวมทั้งวันมีโชค สิงห์วังชาอดีตแชมป์ OPBF ได้ครองแชมป์ WBO เอเชีย แปซิฟิค รุ่นฟลายเวทเมื่อพ.ศ. 2549 และได้ครองแชมป์เงารุ่นซูเปอร์ฟลายเวท WBA เมื่อ พ.ศ. 2552 ต่อมาได้ขึ้นชกตัดเชือกเพื่อหาผู้ชนะไปชิงแชมป์โลกเมื่อ 17 เมษายน 2553 ชนะน็อคริคาร์โด นูเนซ ยก 5 จึงได้ขึ้นชิงแชมป์โลก เฉพาะกาลรุ่นซูเปอร์ฟลายเวท WBA ที่ว่าง เมื่อ 30 พฤศจิกายน 2553 ชนะน็อค ดวงเพชร แสงมรกต ที่ หนองคาย ก่อนจะมาเสียแชมป์ให้เทพฤทธิ์ สิงห์วังชา
โลเรนโซ ปาร์รา

โลเรนโซ ฮุสตินิอาโน ปาร์รา การ์ซิอา  เป็นนักมวยสากลชาวเวเนซุเอลา เกิดเมื่อวันที่ 19 สิงหาคม พ.ศ. 2521 สถิติการชก 53 ครั้ง ชนะ 32 เสมอ 2 แพ้ 18
ประวัติ.
ปาร์ราเริ่มชกมวยสากลอาชีพเมื่อ พ.ศ. 2542 ได้ครองแชมป์โลกรุ่นฟลายเวท สมาคมมวยโลก เมื่อ พ.ศ. 2546 โดยเป็นฝ่ายชนะคะแนนเอริก โมเรล ป้องกันตำแหน่งได้ 5 ครั้ง ก่อนจะเสียแชมป์ให้กับทาเกฟูมิ ซากาตะ เมื่อ พ.ศ. 2550 โดยปาร์ราถูกปลดก่อนขึ้นชกเพราะทำน้ำหนักไม่ได้ และเมื่อขึ้นชก ปาร์ราจึงแพ้ทีเคโอซากาตะไปในยกที่ 3 
หลังจากเสียแชมป์ ปาร์ราเลื่อนขึ้นไปชกรุ่นซูเปอร์แบนตั้มเวท และได้ขึ้นชิงแชมป์ของสมาคมมวยโลกกับเซเลสติโน กาบาเยโร ปรากฏว่าเป็นฝ่ายแพ้อาร์ทีดีในยกที่ 11 เมื่อ พ.ศ. 2551
จังหวัดตาแก้ว

ตาแก้ว หรือ ตาแกว  เป็นจังหวัดที่ตั้งอยู่ทางตะวันออกเฉียงใต้ของประเทศกัมพูชา เมืองหลักคือเมืองโฎนแกว (เดิมชื่อตาแก้ว) ซึ่งมีประชากร 39,186 คน จังหวัดนี้ติดต่อกับจังหวัดกำปอตทางตะวันตก จังหวัดกำปงสปือและจังหวัดกันดาลทางเหนือ และทางใต้ติดต่อกับประเทศเวียดนาม แบ่งออกเป็น 10 อำเภอ, 100 ตำบล และ 1,117 หมู่บ้าน บุคคลที่มีชื่อเสียงที่เป็นชาวจังหวัดตาแก้วคือ ตา มอก ผู้นำเขมรแดง และเกม โซคา หัวหน้าพรรคสิทธิมนุษยชน
ไทยลีกดิวิชัน 1 ฤดูกาล 2554

ไทยลีกดิวิชัน 1 ฤดูกาล 2554 เป็นการแข่งขันฟุตบอล ดิวิชั่น 1 เป็นครั้งที่ 14 นับตั้งแต่เริ่ม ฤดูกาล 2540 โดยเป็นลีกระดับที่สองรองจาก ไทยพรีเมียร์ลีก มีทีมเข้าร่วมการแข่งขัน 16 ทีม โดยหา 3 ทีมเลื่อนชั้นขึ้น ไทยพรีเมียร์ลีก และ 4 ทีมตกชั้นลงไป ลีกภูมิภาค ดิวิชัน 2
การเพิ่มจำนวนสโมสรที่เข้าแข่งขัน.
โดยหลังจากการที่ สมาคมฟุตบอลแห่งประเทศไทย ในพระบรมราชูปถัมภ์ และ บริษัท ไทยพรีเมียร์ลีก จำกัด ได้ประกาศที่จะเพิ่มจำนวนสโมสรที่เข้าร่วมแข่งขัน ทั้งในระดับ ไทยพรีเมียร์ลีก และ ดิวิชั่น 1 เป็น 18 ทีม และให้จัดการแข่งขันเพลย์ออฟเลื่อนชั้น ไปแล้วนั้น ซึ่งก็ได้จำนวนสโมสรครบ 18 ทีม แต่ว่าการที่ นครปฐม เอฟซี ถูกสั่งห้ามลงแข่งขันทุกรายการของ สมาคมฟุตบอลแห่งประเทศไทย เป็นเวลา 2 ปี จาก เหตุแฟนบอลสโมสรฟุตบอลนครปฐมทำร้ายผู้ตัดสิน พ.ศ. 2553 ทำให้ลีกมีเพียง 17 สโมสร ทำให้ฝ่ายจัดการแข่งขันตัดสินใจให้มีการเพลย์ออฟ เพื่อหาสโมสรเล่นแทน สโมสรนครปฐม
โดยผลการแข่งขันเป็น สระบุรี เอฟซี ที่สามารถเอาชนะ ระยอง เอฟซี 1 ประตูต่อ 0 ทำให้ สโมสรฯ เป็นทีมลำดับสุดท้าย และได้เลื่อนชั้นมาเล่นใน ดิวิชั่น 1 ฤดูกาล 2554
การเปลื่ยนแปลงสโมสรที่เล่นในลีก.
เลื่อนชั้นสู่ ไทยพรีเมียร์ลีก
ตกชั้นสู่ ลีกภูมิภาค ดิวิชัน 2
ตกชั้นจาก ไทยพรีเมียร์ลีก
เลื่อนชั้นจาก ลีกภูมิภาค ดิวิชัน 2
 อยู่ในระหว่างโทษห้ามแข่งขัน 
ทีม.
สนามเหย้าและสถานที่ตั้ง.
หมายเหตุ : นครปฐม เอฟซี ติดโทษแบน 2 ปี
เอย์อีรอน

เอย์อีรอน ("โออิหร่าน") เป็นชื่อของเพลงหนึ่งซึ่งมีชื่อเสียงและได้รับความนิยมอย่างยิ่งของประเทศอิหร่าน บร้องประพันธ์โดย โฮซเซน โกเลโกลับ (حسین گل‌گلاب; Hossein Gole Golab) ทำนองโดยรูโฮล์ลอฮ์ ฆอเลกี (روح‌الله خالقی‎, "Ruhollâ Xâleqi") เมื่อ ค.ศ. 1946 ผู้ขับร้องเพลงนี้เป็นคนแรกคือ โกลัม ฮุซเซน บานัน (Qolam Hossein Banan)
โกเลโกลอบ ได้แรงบันดาลใจในการประพันธ์มาจากความรักชาติ มีการอ้างคำพูดของเขาในครั้งหนึ่งว่า
<templatestyles src="แม่แบบ:คำพูด/style.css" />ใน ค.ศ. 1944 รอยเท้าของหมู่ผู้รุกรานในถนนสายต่าง ๆ เพียงพอที่จะทำให้ใครก็ตามที่มีความรักชาติรู้สึกตื่นตัว และกลายเป็นแรงบันดาลใจให้ข้าพเจ้าแต่งเพลงนี้ ศาสตราจารย์รูฮุลลอฮ์ คาเลกีเป็นผู้แต่งทำนองเพลงให้ และแม้ทุกคนจะอยู่ตรงข้ามกันทางการเมือง แต่เพลงนี้ก็ได้หยั่งเข้าสู่หัวใจและวิญญาณของประชาชน
เพลง "เอย์อีรอน" มักถูกเข้าใจผิดอยู่บ่อยครั้งว่าเป็นเพลงชาติอิหร่านในปัจจุบันหรือในสมัยก่อนหน้า แท้จริงแล้วมันกลับมีฐานะเป็นเพียงเพลงชาติโดยพฤตินัยในระยะสั้น ๆ กล่าวคืออย่างไรก็ตาม เพลงนี้มีที่ยืนในวัฒนธรรมสมัยนิยมของอิหร่านในลักษณะคล้ายกับเพลง "เม็นออฟฮาร์เลซ" (Men of Harlech) ของแคว้นเวลส์ เพลงนี้ถูกใช้เป็นเพลงชาติอย่างไม่เป็นทางการในช่วงสุญญากาศในการเปลี่ยนผ่านจากเพลงชาติในสมัยของรัฐบาลพระเจ้าชาห์ โมฮัมหมัด เรซา ปาห์ลาวี ซึ่งถูกปฏิวัติในเดือนกุมภาพันธ์ ค.ศ. 1979 ไปสู่เพลงชาติใหม่ของรัฐบาลสาธารณรัฐอิสลามใน ค.ศ. 1980
โอ้ อิหร่าน คือดินแดนแห่งชัยชนะ
โอ้ แผ่นดินเป็นแหล่งศิลปากรของเรา
จงให้ความรู้ ความปราชญ์ในดวงหทัย
จงเคียงคู่ชั่วกาลนานเถิด
ศัตรูทั้งหลาย ความกล้าหาญของเราจะถูกจารึกไว้
เราอยู่ในจิตวิญญานแห่งมาตุภูมิของการเสียสละเถิด
ประสานเสียง
ข้ายอมสละความรักด้วยปฐพีอันยิ่งใหญ่
มันคือสิ่งที่ไม่ไกลห่างจากท่านไปเล็กน้อย
ใครที่คุ้มค่าในชีวิตที่บริสุทธิ์กับท่าน
เป็นลมหายใจของประเทศอิหร่านของข้า
๒
ก้อนหิน คือประตูอันมีเหน็ดเหนี่ยวของเรา
ดินสีทองของเราที่จ้องเอาไว้
ความวิถีทักษะจะหายจางไปเมื่อไหร่
ปล่อยลมจากความรักแห่งการปราศจากมิได้สละ
ท้องฟ้าแห่งอดีต สู่การหมุนเวียนของโลกา
แสงตะวันอันศักดิ์สิทธิ์ พร้อมก้าวหน้าในทางเสมอไป
ประสานเสียง
๓
โอ้ อิหร่าน จงให้ฟากฟ้าสวรรค์เป็นสรวงแก่สีครามอร่าม
ชะตากรรมของท่าน ชัดเจนยิ่งกว่าไหนๆอีก
หากมีภัยอัคคีต่อชาติประเทศ พรั่นร่วงลงไปในตน
ข้ามิได้ใฝ่หาคิดในพลังอันสะท้านทุกด้าน
เราได้สร้างผืนน้ำ แผ่นดิน และความรักของข้า
กว้างไพศาลออกไปด้วยความมีจิตใจบริบาลสุดผ่อง
ประสานเสียง
ทะเลสาบฟูจิทั้งห้า

ทะเลสาบฟูจิทั้งห้า (; โรมาจิ: "Fuji-goko"; : ฟูจิโงโกะ) เป็นชื่อเรียกพื้นที่บริเวณรอบฐานของภูเขาไฟฟูจิ ในจังหวัดยามานาชิ ประเทศญี่ปุ่น มีความสูงจากระดับน้ำทะเลปานกลางประมาณ 1,000 เมตร เป็นส่วนหนึ่งของอุทยานแห่งชาติฟูจิฮาโกเนอิซุ
ชื่อทะเลสาบฟูจิทั้งห้ามาจากทะเลสาบ 5 แห่งซึ่งเกิดขึ้นหลังการระเบิดของภูเขาไฟฟูจิ ประกอบด้วย ทะเลสาบคาวางูจิ ทะเลสาบโมโตซุ ทะเลสาบไซ ทะเลสาบโชจิ และทะเลสาบยามานากะ เมืองที่สำคัญในบริเวณนี้คือเมืองฟูจิโยชิดะ จุดที่น่าสนใจในบริเวณใกล้เคียงนี้คือป่าอาโอกิงาฮาระ
ทะเลสาบฟูจิทั้งห้าได้รับขึ้นทะเบียนเป็นมรดกโลกพร้อมกันกับภูเขาไฟฟูจิ อุทยานแห่งชาติฟูจิฮาโกเนอิซุ และน้ำตกชิราอิโตะภายใต้ชื่อ "ฟูจิซัง สถานที่ศักดิ์สิทธิ์และแหล่งที่มาของความบันดาลใจทางศิลปะ" เมื่อวันที่ 22 มิถุนายน พ.ศ. 2556
พระพุทธธรรมมิศราชโลกธาตุดิลก

พระพุทธธรรมิศราชโลกธาตุดิลก เป็นพระประธานในพระอุโบสถวัดอรุณราชวรารามราชวรมหาวิหาร เขตบางกอกใหญ่ กรุงเทพมหานคร เป็นพระพุทธรูปปางมารวิชัย ศิลปะรัตนโกสินทร์ เล่ากันว่าหุ่นพระพักตร์ปั้นโดยพระบาทสมเด็จพระพุทธเลิศหล้านภาลัย ส่วนพระวรกายปั้นโดยพระบาทสมเด็จพระนั่งเกล้าเจ้าอยู่หัว และที่ฐานพระพุทธอาสน์ของพระพุทธธรรมิศราชโลกธาตุดิลก ยังเป็นที่ประดิษฐานพระบรมอัฐิของพระบาทสมเด็จพระพุทธเลิศหล้านภาลัยอีกด้วย
วัดถ้ำเหวสินธุ์ชัย

วัดถ้ำเหวสินธุ์ชัย ตั้งอยู่ในเขตอุทยานแห่งชาติแก่งตะนะ อำเภอโขงเจียม จังหวัดอุบลราชธานี 
วัดถ้ำเหวสินธุ์ชัย สร้างขึ้นโดยหลวงปู่หล้า ปคุโณ ภายในวัดจะมีทางเดินไปยังถ้ำเล็ก ๆ หรือที่เรียกกันว่า "ถ้ำเหวสินธุ์ชัย" ภายในประดิษฐานพระพุทธไสยาสน์ รูปหล่อพระฤๅษี พระแม่ธรณี และพระพุทธรูปอีกหลายองค์ และที่บริเวณของเพิงถ้ำ มีน้ำตกจากลำธารเล็กไหลผ่านลงมาเป็นน้ำตก นอกจากนี้ ยังมีวิหารพระแก้วมรกต และพระพุทธรูปยืนองค์ใหญ่ที่สามารถมองเห็นได้แต่ไกลจากสะพานข้ามแม่น้ำมูลให้สักการะกันอีกด้วย
พระแจ้ง

พระแจ้ง (ພຣະແຈ້ງ) หรือ พระอรุณ (ພຣະອະຣຸນ) เป็นพระพุทธรูปปางมารวิชัย ศิลปะลาว เป็นพระพุทธรูปที่พระบาทสมเด็จพระจอมเกล้าเจ้าอยู่หัว เมื่อ พ.ศ. 2401 ทรงพระกรุณาโปรดเกล้า ฯ ให้อัญเชิญพระอรุณ หรือพระแจ้งมาจากเมืองเวียงจันทน์ โดยมีพระราชประสงค์จะอัญเชิญมาประดิษฐานในพระบรมมหาราชวัง แต่ภายหลังพระองค์ได้มีพระราชดำริที่จะย้ายพระอรุณมาประดิษฐาน ณ วัดอรุณราชวรารามแทนด้วยเหตุที่นามพระพุทธรูปพ้องกับชื้อวัด ดังปรากฏหลักฐานจากพระราชหัตถเลขา ในพระบาทสมเด็จพระจอมเกล้าเจ้าอยู่หัว ถึงพระบาทสมเด็จพระปิ่นเกล้าเจ้าอยู่หัว เมื่อปีมะเมีย จ.ศ. 1220 (พ.ศ. 2401) ความตอนหนึ่งว่า “...ยังมีพระที่มีชื่อเอามาแต่เมืองเวียงจันทน์อีกสองพระองค์ พระอินแปลงน่าตัก 2 ศอกเศษ พระอรุณน่าตักศอกเศษ พระอรุณนั้น ฉันคิดว่าจะเชิญลงมาไว้ในพระวิหารวัดอรุณ เพราะชื่อวัดกับชื่อพระต้องกันสมควรแต่จะให้จัดแจงที่ฐานเสียให้เสร็จก่อน แล้วจึงจะเชิญลงมาต่อน่าน้ำ...” จากพระราชดำริดังกล่าว ในเวลาต่อมา จึงโปรดเกล้าฯ ให้อัญเชิญพระอรุณประดิษฐานในพระวิหารวัดอรุณราชวรารามราชวรมหาวิหาร โดยโปรดให้ประดิษฐานอยู่บนฐานชุกชีด้านหน้าพระพุทธชัมพูนุท ซึ่งเป็นพระประธานนับแต่นั้นมาจนถึงปัจจุบัน ในช่วงวันสงกรานต์ของทุกปี ในวันที่ 12 เมษายน จะอัญเชิญพระอรุณองค์จำลองแห่เวียน ตั้งแต่ถนนอรุณอมรินทร์ไปจนถึงถนนอิสรภาพ และในวันที่ 13 เมษายน จะอัญเชิญพระอรุณองค์จำลองออกมาให้ประชาชนสรงน้ำพระเป็นประจำทุกปี